religion, church, news, Il-Kelma tal-Arċisqof

L-omelija tal-Arċisqof Charles J. Scicluna

Il-Kappella tal-Istitut Adelaide Cini, Sta Venera

15 ta' Ottubru 2019

Nirringrazzjakom ilkoll tal-preżenza sabiħa tagħkom.

Illejla nixtieq nitlob lill-Mulej il-grazzja li dak li qegħdin nibdew iwasslu Hu għat-tmiem feliċi tiegħu.

Nixtieq nirringrazzja ħafna lid-Dottoressa Giovanna Brizzi, li aċċettat li tkun postulatriċi għall-kawża tal-beatifikazzjoni u l-kanonizzazzjoni tal-qaddejja t'Alla, il-Venerabbli Adelaide Cini.

Dottoressa Brizzi hija postulatriċi ġenerali tal-Ordni tal-Karmnu, u l-Karmelitani jafu kemm ħadmet għall-kawża ta' Patri Avertan, li nisperaw ukoll timxi 'l quddiem.

Barra li hija mara, hija wkoll bniedma ta' sensibbiltà kbira.

Saret tafna aħna l-Maltin u nħoss li f'idejha l-kawża qiegħda f'idejn tajbin imma fuq kollox qiegħda f'idejn Alla.

Il-volontà tagħnà u tal-Knisja f'Malta hija li l-isem ta' Adelaide ma jintesiex anzi jkollu r-rikonoxximent li jistħoqqlu u ... li l-għotja tagħha ma tintesa qatt

Aħna ma nafux għaliex Alla ried jistenna daqshekk fil-każ ta' Adelaide, ma nafux.

Inġbarna hawnhekk eżatt 100 sena wara li l-fdalijiet tagħha nġabu bħal-lum 100 sena miċ-Ċimiterju tal-Addolorata u tqiegħdu hawnhekk b'ordni u bil-volontà tal-predeċessur tiegħi l-Arċisqof Mawru Caruana.

L-għada, jiġifieri bħal għada 100 sena, l-Arċisqof Mawru kkonsagra din il-knisja.

Jiġifieri l-ewwel ordna li jinġabu l-fdalijiet ta' Adelaide mbagħad ikkonsagra din il-knisja.

B'xi mod, Mawru – qed nipprova nifhem il-pjan tiegħu – ried li dan ikun il-mawsoleum ta' Adelaide Cini.

Din il-knisja nbniet wara l-mewt tagħha u għalhekk din il-propjetà kbira li ħalliet f'idejn l-Isqof Pace u li mbagħad żviluppat pereżempju dan il-bini ta' din il-knisja li saret ukoll il-knisja li tħaddan il-fdalijiet għeżież tagħha apparti milli se takkommoda appostolat attwali, li huwa dik tal-kura paljattiva fdata f'idejn il-Hospice, din il-parti hija memorjal permanenti ta' Adelaide Cini.

Il-knisja u anke d-daħla għal dan il-kumpless se jkollha wkoll esebizzjoni permanenti ddedikata lill-Venerabbli Adelaide Cini.

Il-volontà tagħna u tal-Knisja f'Malta hija li l-isem ta' Adelaide ma jintesiex anzi jkollu r-rikonoxximent li jistħoqqlu u li l-għotja tagħha, għotja konkreta li għandha futur ġdid skont il-ħtiġijiet tal-bnedmin tal-lum, imma l-għotja tagħha ma tintesa qatt!

U lanqas l-isem għażiż tagħha.

Illum se nqassmulkom librett li kiteb il-maħbub Lawrence Mizzi, qiegħed magħna wkoll, fl-1985 propju fiċ-ċentinarju tal-mewt ta' Adelaide li mietet fl-1885.

Ġentilment tana l-permess nagħmlu kopji, 'il quddiem nispera li jkollu reprint anke b'dak kollu li nistgħu nsibu u nagħmlu edizzjoni ġdida.

Għandna santi wkoll ta' Adelaide, li bħalissa qegħdin fuq il-qabar tagħha, b'talba li jiena ktibt u li se nitolbuha qabel ma tispiċċa din il-Quddiesa.

Jiena u naqra mill-ġdid il-ħajja ta' Adelaide kien hemm diversi affarijiet li laqtuni.

L-ewwel nett din il-mara għexet bejn l-1838 u mietet fl-1885, u sabet il-vokazzjoni tagħha fid-dinja.

Xtaqet ħafna tkun reliġjuża imma kif qaltilha l-Badessa qaddisa tal-Monasteru ta' Santa Katerina l-Belt, La Badessa Baldacchino: 'Binti, il-Mulej mhux qed isejjaħlek biex tkun magħna.

Qiegħed isejjaħlek biex inti tgħin u ssalva nisa (dak iż-żmien kienu jgħidulhom

li huma sfruttati, li huma vittmi taċ-ċirkostanzi ħafna drabi tal-faqar jew tal-vjolenza domestika u kienu jingħataw biex ikunu oġġett ta' pjaċir u ta' prostituzzjoni għal ħaddieħor.

Adelaide ma kinitx taf kif se taqbad tagħmel u l-Mulej laqagħha mal-ewwel proxxmu, ma' din Carmela Mirafiore, li kienet mara sabiħa ħafna minn Sqallija, li kienet qed taqdi lis-sinjuri – mhux biex tixtrilhom il-ħobż, tifhmuni intom.

Adelaide qalet: 'Jiena nipprova nkellimha', u x'għamlet?

Ta' mara kuraġġjuża u intelliġenti, x'għamlet?

Għaddiet minn ħdejha u waqqgħet il-maktur.

U din Carmela abbokkat fin-nassa, kif ngħidu.

Refgħet il-maktur ta' Adelaide u qaltilha: 'Sinjorina, waqagħlek il-maktur'.

U minn dik bdiet konverżazzjoni.

Ħaditha San Ġwann u kellmitha dwar il-Mulej, imbagħad tas-Samra fejn kien hemm xi ħadd jitkellem fuq il-kruha tal-iskandlu, u din infaqgħet tibki u riedet bilfors tqerr.

Il-Mulej lil Adelaide użaha biex tmur tfittixlu n-nagħġa l-mitlufa u ta l-qalb tiegħu.

L-istorja tkompli li wara ftit jiem abbandunatha, qalet: 'Issa sew, bdejt b'falliment kbir'.

Kienet prova kbira għal Adelaide li l-ewwel persuna li avviċinat u forsi kienet se jirnexxielha tagħmel xi ħaġa, ħin minnhom titlaq, reġgħet marret fejn kienet qabel.

U Adelaide għamlet il-kuraġġ, kontra l-pariri tal-qraba tagħha, marret tfittixha.

Issibha f'sodda bid-deni u reġgħet kriet karozzella oħra u reġgħet ġabitha hawnhekk, imbagħad din il-persuna kellha 'l quddiem issir soru tal-Bon Pastur u saret superjura f'Alessandria, tagħmel il-ġid.

U minn hemmhekk indunat Adelaide li din kienet il-volontà tal-Mulej għaliha u kienet tmur tfittex lin-nisa f'sitwazzjonijiet diffiċli fl-inħawi tal-portijiet tagħna: il-Belt, il-Kottonera, jiġifieri t-Tlett Ibliet, kienet tmur tfittixhom hi.

Tant li meta mbagħad ikkuntattjat lis-Sorijiet tal-Karità – uħud minnhom qegħdin hawn – biex ikomplu l-appostolat tagħha, il-Madre Generale tas-Sorijiet tal-Karità qaltilha: 'aħna ma nistgħux nagħmlu dak li tagħmel inti, immorru nfittxu n-nies, imma toqgħodx tinkwieta, it-tfal li inti ġibt biex ikollhom ħajja dinjituża nieħdu ħsiebhom aħna'.

U għalhekk riedet li dan l-Istitut ikun imsemmi wkoll għall-qalb ta' Ġesù imma hi kienet ingħatat propju biċċa mill-qalb tiegħu, ingħatat dik il-ħeġġa li tmur tfittex hi n-nagħġa l-mitlufa.

Ġesù jgħid f'Luqa kapitlu 15, it-tliet parabboli tal-ħniena: in-nagħġa l-mitlufa, id-drakma l-mitlufa, l-iben il-mitluf.

Hu ta din il-qalb, il-qalb tiegħu stess u din il-ħaġa swielha ħafna.

Dan il-kwadru ta' Adelaide Cini, li qed taraw hawnhekk, qiegħed fil-Palazz tal-Isqof l-Imdina.

Meta jiena dħalt fil-Palazz tal-Isqof bħala Arċisqof insib li Mawru Caruana kien ħalla tliet kwadri; wieħed ta' Adelaide, wieħed ta' Nazju Falzon u l-ieħor ta' Adeodata Pisani, għax kienu tliet kawżi li hu sab pendenti mid-djoċesi ta' Malta.

Intom tafu li Nazju u Adeodata fis-snin 90, nirringrazzjaw lil Alla, sabu min jimbuttahom imma Adelaide baqgħet l-art.

Imma se tibqa' l-art, din l-imbierka Adelaide?

Meta inti taqra dak il-volum [positio] issib li hemm ġabra tax-xhieda għax il-proċess kollu sar fuq Adelaide, ix-xhieda li kellhom jinstemgħu nstemgħu.

Kienu nies fl-1907 u fl-1908, li kienu għadhom jiftakruha għax hi mietet ta' età żgħira, kellha 46 sena meta mietet.

Kienet persuna naqra mibnija, mara tipikament Maltija, veru missierha kellu l-fabbrika tal-għaġin, naħseb jiena kien l-effett..

Immaġinawha din il-mara Alla jberikha, tirkeb karozzin iċekċek, biex tmur u tfittex dawn in-nisa.

U għandna x-xhieda ta' kemm kellha tbati, ta' kemm insulti qalgħet għaliex inti meta raġel qed teħodlu – intom qed tifhmuni? – dan jirvilla.

U din kienet qed tmur u ċċaħħad lil dawn in-nies li lill-mara kienu jarawha biss bħala oġġett jew bħala mezz ta' qligħ, qed itellfilhom il-qligħ jew il-pjaċir.

L-insulti, it-tagħjir li qalgħet.

Kien hemm neputi, it-tifel ta' Paolo għax huwa kien jismu Paolo, benefattur kbir ukoll ta' dan il-post, jirrakkonta li missieru qallu li z-zija f'Misraħ il-Barriera (li hu qrib hawnhekk, fil-fatt għad hemm it-Triq Misraħ il-Barrieri) kienet qalgħet xebgħa għasluġ.

Jiġifieri mit-tagħjir laħqet ukoll qalgħet xebgħa.

Tant hu hekk li dan in-neputi jgħid li x'aktarx iz-zija żviluppat il-marda li wasslitha għall-mewt minħabba dan ix-xokk, din it-trawma.

Marret biex issalva mara, u r-raġel li kien qed jużaha għall-flus u għall-pjaċir lil Adelaide ta xebgħa papali.

Il-pulizija kienu jirrispettawha ħafna, ġieli kellha ssejħilhom biex jipproteġuha biex taraw il-kuntest soċjali diffiċli.

Anke l-ommijiet ta' ċertu bniet kienu jiġu hawn jgħajru lil Adelaide għax iridu li t-tfal tagħhom ikomplu fil-mestier li kienu qegħdin iqabduhom il-ġenituri tagħhom.

Jiena nistaqsikom: imma dan kollu li qed ngħidu xi ħaġa tal-antik?

Jiena nħoss, hawn id-Dottoressa quddiemi, li dan huwa diskors attwali, li l-messaġġ ta' Adelaide hu urġenti daqskemm kien urġenti 150 sena ilu.

Din hija mara li tat ħajjitha u ġidha, jiġifieri mhux bil-paroli, ħajjitha u ġidha biex tiddefendi d-dinjità tal-mara, biex tiġġieled l-isfruttament tan-nisa, biex tiddefendi l-ġieħ tagħhom, il-ħajja spiritwali, psikoloġika, fiżika tagħhom.

U kienet tieħu ħsieb ukoll lil uliedhom.

Kien hemm sitwazzjonijiet diffiċli meta n-nisa li jinqabdu bit-tqala ma setgħux iżommu t-tarbija, u Adelaide kienet tgħidilhom: 'toqgħodx tinkwieta, it-tarbija nieħu ħsiebha jien'.

Jiġifieri kienet pijuniera wkoll li tiddefendi l-ħajja mhux billi tikkundanna.

Adelaide qatt ma kkundannat lil ħadd.

Il-kelma tagħha kienet dejjem kelma ta' ħniena.

Il-ġakulatorja preferita tagħha kienet: 'Mulej, kun int il-ħniena tagħna.'

Qatt ma marret tiġġudika lil ħadd, avolja għajruha; kienet għamlet qoxra tal-azzar u kienet tkompli, ma kinitx tibża'.

Imma jiena wkoll illum nixtieqkom li nitolbu l-interċessjoni ta' Adelaide Cini biex il-Mulej l-ewwel nett juri l-glorja tiegħu fiha u jagħmel miraklu li jkun jista' jwassal għall-glorifikazzjoni tal-qaddejja tiegħu.

Għax imbagħad saret omm, mhux naturali imma spiritwali ta' ħafna, bħal kull omm kellha tipprovdi u l-providenza tgħaddik mill-provi wkoll.

Imma hemm diversi xhieda u l-kardinal li ppreżenta l-argumenti biex il-każ jgħaddi għall-istadju tas-Santa Sede, il-livell appostoliku, jgħid, dan mhux qed jgħid wieħed għax forsi ma rax tajjeb imma diversi jgħidu li kienu jgħidulha: 'ma baqax flus'.

Kellha waħda, il-preferita tagħha (kienet tgħidilhom il-penitenti, dawk li jkunu kkonvertew) li kellha dan id-don tat-talb.

Kienet tibgħatha titlob biex jiġi xi ħadd b'donazzjoni u kienet tirranġa, kienet iġġibha żewġ.

Imma mbagħad hemm tliet episodji ħelwin fejn jgħidulha: 'Għandna żewġ ħobżiet biss'.

U din tgħidilhom: 'Taqtgħux qalbkom, ġib ħa nqassam jien' u tibda tqassam u jiekol kulħadd u jibqa'.

Ġara hekk bit-tiġieġ anke bil-bċieċen.

Ovvjament kienu esiġenzi konkreti ta' omm li ma tistax tħalli lil uliedha spirtwali bil-ġuħ, u kienet tafda fil-Mulej li kien dak li qed imexxi fiha u permezz tagħha.

Laħqet ukoll għarfet il-bniedem, u Lawrence, anke lejn tmiem tal-librett ħelu tiegħu, jitkellem b'xi fejqan li sar wara mewtha u bl-interċessjoni tagħha.

Hemm episodju ħelu ta' dik li mbagħad bdiet tissejjaħ 'it-tifla tal-miraklu'.

Fl-1903, tifla ċkejkna timrad bit-tifu u kienet sejra mill-ħażin għal-agħar u ħin minnhom wara kriżi kbira li kienet is-sinjal li m'hemm xejn x'tagħmel, fil-ħolm jew viżjoni tara mara liebsa skur.

Adelaide kienet tilbes skur ħafna, jew iswed jew kannella skur, u lil din it-tifla tidhrilha din il-mara u tgħidilha: 'inti trid tfiq?'

U tagħtiha grokk port.

Imbagħad din it-tifla lill-ġenituri tgħidilhom: 'Isma' jiena rajt mara, tatni ftit inbid ħelu ħafna, kien tajjeb ħafna, u din indunaw li fieqet.

Imbagħad juruha santa u qaltilhom: 'Dik kellmitni!'

Kienet santa ta' Adelaide.

Aħna nippruvaw naraw jekk għandniex iżjed informazzjoni fuq dan il-fejqan straordinarju ta' din it-tifla.

Jiena llum ukoll nixtieqkom li nitolbu l-interċessjoni ta' Adelaide Cini biex il-Mulej l-ewwel nett juri l-glorja tiegħu fiha u jagħmel miraklu li jkun jista' jwassal għall-glorifikazzjoni tal-qaddejja tiegħu.

Issa dan mhux f'idejna, f'idejn Alla, imma aħna ta' qaddejja umli nitolbuh bil-ħniena imbagħad inħallu f'idejh bħalma darritna nagħmlu Adelaide u tant qaddisin oħra.

Din il-parroċċa ta' Santa Venera mbierka b'ħafna qaddisin, mhux biss li qegħdin hawn, imma anke ta' qabilna, u hawnhekk kellna x-xorti li jkollna lil Adelaide u miet ukoll San Ġorġ Preca, kif tafu.

Imma meta mietet Adelaide, San Ġorġ Preca kellu ħames snin.

Kienu għadhom joqogħdu l-Belt għax Adelaide twieldet il-Belt imbagħad bħalma ġara anki fil-każ ta' San Ġorġ Preca, ġew joqogħdu f'dawn l-inħawi.

U kienet dejjem devota kbira tal-qalb ta' Ġesù u devota anke tal-Madonna.

Għandna xhieda kemm kienet devota tar-Rużarju mqaddes tal-labtu tal-Karmnu, u għalhekk aħna nitolbu bil-ħerqa biex din il-lajka, din il-mara Maltija, tkun mudell għall-Insara u glorja tal-Knisja Universali.

Arċisqof ta' Malta

Il-Qari tal-Quddiesa:

Evanġelju: Luqa 11, 37-41

Ritratti: knisja.mt/ritratti

Aktar ritratti >>

Adelaide Cini qatt ma kkundannat lil ħadd u dejjem kellha kelma ta' ħniena – L-Arċisqof


religion, church, news, L-Evanġelju tal-Jum

Qari tal-jum

L-Ewwel Qari: Atti 4, 32-37

Salm: 92 (93), 1ab.1ċ-2.5

L-Evanġelju: Ġw 3, 7b-15

F'dak iż-żmien, Ġesù qal lil Nikodemu:

La tistagħġibx jekk jiena għedtlek li jeħtiġilkom titwieldu mill-ġdid.

Ir-riħ fejn irid jonfoħ; tisma' ħossu, imma ma tafx mnejn hu ġej jew fejn hu sejjer.

Hekk jiġri minn kull min jitwieled mill-Ispirtu".

Kif qatt jista' jkun dan?"

raġa' qallu Nikodemu.

U Ġesù qallu: "Inti mgħallem f'Iżrael u dan ma tafux?

Tassew tassew ngħidlek li aħna qegħdin nitħaddtu fuq dak li nafu, u qegħdin nagħtu xhieda ta' dak li rajna, imma x-xhieda tagħna ma tilqgħuhiex.

Jekk intom ma temmnux meta nitkellem magħkom fuq il-ħwejjeġ tal-art, kif sejrin temmnu meta nkellimkom fuq il-ħwejjeġ tas-sema?

Ħadd ma tela' s-sema ħlief Bin il-bniedem, li niżel mis-sema.

U kif Mosè rafa' s-serp fid-deżert, hekk jeħtieġ li jkun merfugħ Bin il-bniedem, biex kull min jemmen fih ikollu l-ħajja ta' dejjem".

San Piju V, Papa

L-Evanġelju tal-jum: 30 ta' April


Qari tal-jum

L-Ewwel Qari: Eżek 37, 21-28

Salm: Ġer 31, 10.11-12ab.13

L-Evanġelju: Ġw 11, 45-56

F'dak iż-żmien, ħafna mil-Lhud, li kienu ġew għand Marija, oħt Lazzru, u raw dak li għamel Ġesù, emmnu fih.

Imma xi wħud minnhom marru għand il-Fariżej u qalulhom x'kien għamel Ġesù.

Għalhekk il-qassisin il-kbar u l-Fariżej laqqgħu s-Sinedriju u qalu: "X'sejrin nagħmlu?

Għax dan il-bniedem qiegħed jagħmel ħafna sinjali.

Jekk inħalluh sejjer hekk, kulħadd jemmen fih, u jiġu r-Rumani, u jeqirdulna kemm it-tempju u kemm il-ġens tagħna".

Imma wieħed minnhom, Kajfa, li kien il-qassis il-kbir dik is-sena, qalilhom: "Intom ma tafu xejn.

Anqas ma intom tqisu li jaqblilkom jekk imut bniedem wieħed għall-poplu u mhux jinqered il-ġens kollu".

Issa dan ma qalux minn moħħu, imma billi dik is-sena nzerta kien il-qassis il-kbir, huwa kien imnebbaħ u ħabbar li Ġesù kellu jmut għall-ġens tiegħu, u mhux għall-ġens tiegħu biss, imma wkoll biex jiġbor ġemgħa waħda l-ulied ta' Alla li kienu mxerrdin.

Minn dakinhar 'il quddiem bdew jiftiehmu bejniethom biex joqtluh.

Ġesù ma għaddiex aktar bid-dieher f'nofs il-Lhud, imma telaq minn hemm lejn il-kampanja qrib id-deżert, f'belt jisimha Efrajm, u qagħad hemmhekk mad-dixxipli tiegħu.

Kien wasal l-Għid tal-Lhud, u ħafna nies mill-kampanja telgħu Ġerusalemm qabel l-Għid għar-riti tal-purifikazzjoni.

Huma fittxew lil Ġesù, u bdew jgħidu bejniethom fit-tempju: "Intom x'taħsbu?

Tgħid, jitla' għall-festa?".

L-Evanġelju tal-jum: 13 ta' April


L-Għoxrin Ħadd taż-Żmien ta' Matul is-Sena

Qari tal-jum

L-Ewwel Qari: Ġer 38, 4-6.

It-Tieni Qari: Lhud 12, 1-4

L-Evanġelju: Lq 12, 49-53

F'dak iż-żmien, Ġesù qal lid-dixxipli tiegħu:

Nar ġejt inqiegħed fuq l-art, u kemm nixtieq li diġà qabad!

Iżda hemm magħmudija li biha għandi nitgħammed, u x'diqa għandi sa ma dan iseħħ!

Taħsbu intom li jien ġejt inġib il-paċi fid-dinja?

Le, ngħidilkom, imma l-firda; għax mil-lum

il quddiem ħamsa minn nies f'dar waħda jkunu mifruda bejniethom, tlieta kontra tnejn u tnejn kontra tlieta; jinfirdu l-missier kontra l-iben u l-iben kontra l-missier, l-omm kontra l-bint u l-bint kontra l-omm, omm ir-raġel kontra mart binha u mart l-iben kontra omm żewġha".

L-Evanġelju tal-Ħadd: 18 ta' Awwissu


religion, church, news, Gwida għall-Films

Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Peter Koslow, wara li spiċċa bl-unuri kollha bħala suldat fis-sessjoni speċjali ta' operazzjonjiet perikolużi, isib ruħu l-ħabs wara ġlieda li kellu għax ħass il-ħtieġa li jipproteġi lil martu Sofia.

Wara li serva parti mis-sentenza, ingħata ċ-ċans li jinħeles mill-ħabs billi jaċċetta li jsir spjun f'isem l-FBI u juża' l-ħila li kellu f'operazzjoni bil-moħbi biex jinqabad il-Ġeneral magħruf sew bħala l-ikbar kap fi kriminalità ġewwa New York.

Għal dan il-għan hu jsir parti minn gang Polakk li kien imexxi d-droga.

Sfortunatament għal Koslow, l-operazzjoni ppjanata mill-FBI ma waslet imkien tant li rriżultat fil-mewt ta' wieħed mill-pulizija li kien qiegħed jieħu sehem fl-operazzjoni.

Koslow stess nqabad fi sparar li seħħ bejn l-FBI u numru ta' kriminali.

Il-Ġeneral jinsisti ma' Koslow li jieħu t-tort kollu hu billi jaċċetta li jerġa jidħol il-ħabs biex minn hemm ikun jista' jibda imexxi operazzjoni ta' traffikar tad-droga fil-ħabs stess.

L-FBI jaqblu li Koslow jaċċetta l-proposta li kien għamillu l-Ġeneral li jerġa' jidħol il-habs għaliex kienet l-unika triq biex jinstab minn kien fil-fatt il-moħħ wara t-traffikar tad-droga fil-ħabs u fl-istess waqt li Koslow ikun jista' jżomm il-kuntatt li kien rrnexielu jwaqqaf mal-Ġeneral.

Iżda din l-istrateġija kienet tfisser li Koslow kien sejjer jinqabad f'dinja li ma kienx hemm fiha wisq għażliet.

Wara diskussjoni ma' martu li xejn ma kienet taqbel ma' dak propost mill-FBI u l-Ġeneral, jiddeċiedi iżda li jaċċetta li jidħol il-ħabs għalkemm kontra qalbu.

Fil-ħabs, Koslow isir jaf kif titħaddem is-sistema tat-traffikar tad-droga u jifhem aktar id-dettalji dwar min kien wara din l-operazzjoni kollha li kienet qed titwettaq bl-għajnuna minn barra.

Koslow għalhekk jagħmel pjan biex jaħrab mill-ħakma ta' tlett organizzazzjonijet l-aktar qawwija ġewwa New York: iċ-ċorma ta' kriminali u min kien qiegħed warajhom, in-NYPD u l-FBI.

Dan il-pjan ħass li kellu jagħmlu biex jeħles lilu nnfsu u l-familja tiegħu.

Tgħid jirnexxielu jagħmel dan u kif?

Film Brittaniku, dramm mimli azzjoni u eċċitament, taħt id-direzzjoni ta' Andrea Di Stefano u kitba ta' Matt Cook msejjes fuq in-novella:

ta' Roslund/Hellstrom.

Minħabba vjolenza mdemmija, trattament aħrax fil-ħabs, qtil bla ħniena u torturi kif ukoll kiem goff, ikun tajjeb li l-film jarawh il-kbar biss.

The Informer


Qari tal-jum

L-Evanġelju: Mt 25, 31-46

F'dak iż-żmien, Ġesù qal lid-dixxipli tiegħu: "Meta jiġi Bin il-bniedem fil-glorja tiegħu u bl-anġli kollha miegħu, imbagħad joqgħod fuq it-tron glorjuż tiegħu.

U quddiemu jinġabru l-ġnus kollha, u hu jifridhom minn xulxin, bħalma r-ragħaj jifred in-nagħaġ mill-mogħoż: in-nagħaġ iqegħedhom fuq il-lemin tiegħu u l-mogħoż fuq ix-xellug.

Imbagħad is-Sultan jgħid lil dawk ta' fuq il-lemin tiegħu : "Ejjew, imberkin minn Missieri, ħudu b'wirt tagħkom is-Saltna li tħejjiet għalikom sa mill-ħolqien tad-dinja.

Għax jien kont bil-ġuħ u tmajtuni, kont bil-għatx u sqejtuni, kont barrani u lqajtuni, kont għeri u libbistuni, kont marid u ġejtu tarawni, kont fil-ħabs u ġejtu żżuruni".

Imbagħad iweġbuh il-ġusti u jgħidulu: "Mulej, meta rajniek bil-ġuħ u tmajniek, jew bil-għatx u sqejniek?

Meta rajniek barrani u lqajniek, jew għeri u libbisniek?

Meta rajniek marid jew fil-ħabs u ġejna nżuruk?".

U s-Sultan iweġibhom u jgħid: "Tassew, ngħidilkom, kulma għamiltu ma' wieħed mill-iżgħar fost dawn ħuti, għamiltuh miegħi".

Imbagħad jgħid ukoll lil dawk ta' fuq ix-xellug: "Morru minn quddiemi, misħutin, fin-nar ta' dejjem li tħejja għax-xitan u għall-anġli tiegħu.

Għax jien kont bil-ġuħ u ma tmajtunix, kont bil-għatx u ma sqejtunix, kont barrani u ma lqajtunix, kont għeri u ma libbistunix, kont marid u fil-ħabs u ma ġejtux iżżuruni!".

Imbagħad huma wkoll iweġbuh u jgħidulu: "Mulej, meta rajniek bil-ġuħ, jew bil-għatx, jew barrani, jew għeri, jew marid, jew fil-ħabs, u aħna ma waqafniex miegħek?".

Iweġibhom imbagħad u jgħidilhom: "Tassew, ngħidilkom, dak li ma għamiltux ma' wieħed minn dawk iż-żgħar, anqas miegħi ma għamiltuh".

U dawn imorru fit-tbatija ta' dejjem u l-ġusti fil-ħajja ta' dejjem".

L-Evanġelju tal-jum: 11 ta' Marzu


Qari tal-jum

L-Ewwel Qari: 1 Tess 1, 1-5.8b-10

Salm: 149, 1-2.3-4.5-6a u 9b

L-Evanġelju: Mt 23, 13-22

F'dak iż-żmien, Ġesù beda jitkellem u jgħid: "Ħażin għalikom intom il-kittieba u l-Fariżej, uċuħ b'oħra!

Intom tagħlqu s-Saltna tas-Smewwiet għall-bnedmin, u la intom ma tidħlu fiha u lanqas tħallu lil ħaddieħor li jkun irid jidħol!

Ħażin għalikom, intom il-kittieba u l-Fariżej, uċuħ b'oħra!

Intom taqsmu l-ibħra u dduru d-dinja kollha biex iddawru bniedem għar-reliġjon tagħkom, u meta tiġbduh għal magħkom tagħmluh bniedem ħaqqu l-infern darbtejn aktar minnkom!

Ħażin għalikom, mexxejja għomja!

Intom tgħidu: "Jekk wieħed jaħlef bis-santwarju, il-ħalfa ma tgħoddx; imma jekk jaħlef bid-deheb tas-santwarju, ikollu jrodd".

Boloh u għomja!

X'inhu l-aqwa?

Id-deheb, jew is-santwarju li jqaddes id-deheb?

Tgħidu wkoll: "Jekk wieħed jaħlef bl-artal, il-ħalfa ma tgħoddx; imma jekk jaħlef bl-offerta ta' fuq l-artal, ikollu jrodd".

Ja għomja!

X'inhu l-aqwa?

L-offerta, jew l-artal li jqaddes l-offerta?

Mela min jaħlef bl-artal ikun jaħlef kemm bl-artal u kemm b'li jkun hemm fuqu; u min jaħlef bis-santwarju jkun jaħlef kemm bis-santwarju u kemm b'min jgħammar fih; u min jaħlef fuq is-sema jkun jaħlef kemm bit-tron ta' Alla u kemm b'dak li hemm fuqu".

L-Evanġelju tal-jum: 26 ta' Awwissu


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Downton Abbey, dar kbira imponenti f'Yorkshire, fl-Ingilterra, kienet tirrenja armonija sħiħa bejn is-sidien ta' dan l-estejt u l-ħaddiema li kienu jaħdmu hemm.

Fid-dar lussuża kienet toqgħod il-familja tal-Konti ta' Grantham, Robert Crawley u l-Kontessa martu, Cora.

Il-ġrajja sseħħ fis-sena 1927, żmien ta' trankwillità għal dawk li kienu jgħixu hemm sakemm jum wieħed, il-pustier iġib ittra lill-Konti fejn kienet tinfurmah li r-Re George u r-Reġina Mary kienu sejrin jqattgħu lejl f'darhom fi żjara li huma kienu sejrin jagħmlu ġewwa Yorkshire.

Din l-aħbar qajjmet pandemonju mhux biss qalb il-membri tal-Familja Crawley iżda wkoll qalb il-ħaddiema.

Eċitament kbir ħakem lil kulħadd.

Iż-żjara li l-familja rjali kienet sejra tagħmel f'Yorkshire, ftit li xejn kienet qatt mistennija.

Dan kien jitlob li kulħadd jaħdem bis-sħiħ biex din iż-żjara rjali tkun ta' suċċess.

Mrs. Hughes li kellha f'idejha t-tmexxija tad-dar kollha, kienet sejra ttir bil-ferħ bil-ħsieb li kellha tkun hi li tieħu ħsieb direttament il-familja rjali.

Mrs. Hughes ħasbet li jkun aħjar li terġa' issejjaħ lill-veteran butler Mr. Carson, issa rtirat, iżda li ħa pjaċir ħafna li kien hu li sejjer iservi l-familja rjali.

Iżda mhux kollox mar sew għaliex isiru jafu li wara kollox ir-Re u r-Reġina, magħhom kienu sejrin iġibu l-impjegati kollha tagħhom fosthom il-kok Franċiż u anke dik li kienet tieħu ħsieb il-palazz irjali.

X'sejrin jagħmlu issa meta jsibu ruħhom f'din il-qagħda.

Mr. Carson ukoll sab ruħu barra.

Kien hemm bżonn li jsir xi ħaġa.

Sadanittant, min-naħa tal-Familja Crawley, Lady Mary inagħtat l-inkarigu biex tara li kollox imur sew.

Sfortunatament iżda, il-Kontessa Dowager xejn ma ħadet pjaċir li fost dawk li ġejjin, kien hemm Lady Maud Bagshaw li baqgħet bla tfal u rrifjutat li l-wirt tagħha jintiret mill-Konti ta' Grantham.

Hemm ukoll Tom Branson, ħaten u eks-xufier tal-familja li kien għad għandu sentimenti soċjalisti u repubblikani Irlandiżi.

Kif tmur din iż-żjara ta' ġurnata li l-Familja Rjali kienet ser tagħmel ġewwa Downton Abbey?

Tgħid kollox imur sew?

Film Brittaniku, dramm storiku, taħt id-direzzjoni ta' Michael Engler u kitba ta' Julian Fellows.

Il-film hu kontinwazzjoni ta' serje televiżiva bl-istess isem li kien intwera fuq ITV bejn l-2010 u l-2015.

Minħabba xi xeni romantiċi u relazzjoni omosesswali, ikun tajjeb li l-film jarawh dawk li għalqu t-tnax-il sena.

Downton Abbey


Qari tal-jum

L-Ewwel Qari: Rut 1, 1.3-6.14b-16.22

Salm: 145 (146), 5-6.7.8-9a.9bċ-10

L-Evanġelju: Mt 22, 34-40

F'dak iż-żmien, il-Fariżej, meta semgħu kif Ġesù lis-Sadduċej kien saddilhom ħalqhom, inġabru madwaru, u wieħed minnhom, għaref fil-Liġi, għamillu din il-mistoqsija biex iġarrbu: "Mgħallem, liema hu l-kmandament il-kbir, fil-Liġi?".

Qallu Ġesù: ""Ħobb lill-Mulej, Alla tiegħek, b'qalbek kollha, b'ruħek kollha, u b'moħħok kollu".

Dan hu l-kmandament il-kbir u l-ewwel wieħed.

U it-tieni jixbhu: "Ħobb lil għajrek bħalek innifsek".

Dawn iż-żewġ kmandamenti huma l-qofol tal-Liġi kollha u tal-Profeti".

Qaddisa tal-jum:

Santa Roża ta' Lima, Verġni

L-Evanġelju tal-jum: 23 ta' Awwissu


Qari tal-jum

L-Ewwel Qari: Esd 1, 1-6

Salm: 125 (126), 1-2ab.2ċd-3.4-5.6

L-Evanġelju: Lq 8, 16-18

F'dak iż-żmien, Ġesù qal lill-folla: "Ħadd ma jixgħel musbieħ u jgħattih b'għatu jew iqiegħdu taħt sodda, imma jqiegħdu fuq l-imnara, biex kull min jidħol ġewwa jara d-dawl.

Għax ma hemm xejn moħbi li ma għadx jidher, u xejn ma hemm mistur li ma għadx jingħaraf u jinġieb għad-dawl.

Mela oqogħdu attenti kif tisimgħu!

Għax min għandu, jingħatalu; u min ma għandux, jitteħidlu saħansitra dak li jaħseb li għandu".

San Piju ta' Pietrelcina, Presbiteru

L-Evanġelju tal-jum: 23 ta' Settembru


Il-messaġġ tal-Milied tal-Arċisqof Charles J. Scicluna

Fl-esperjenza tat-talb tal-Knisja f'dan iż-żmien qaddis tal-Milied, it-tema tad-dawl jiddi fid-dlam hija tema qawwija ħafna.

Fil-lejl tal-Milied niftakru fil-profezija ta' Iżaija li jgħidilna li "Il-poplu li kien miexi fid-dlam ra dawl kbir" (Iż 9:1).

Is-sebħ tal-Mulej idda fuq l-umanità, fuqna – bnedmin li għandna tassew bżonn it-twelid tas-Salvatur.

Ħafna drabi f'dawn il-ġranet, fit-talb tiegħi niftakar f'talba li għallimna San Ġorġ Preca: 'Sinjur Alla, jiena għandi bżonnok'.

Kemm tkun ħaġa sabiħa dan il-Milied jekk aħna nirriflettu fuq din it-talba sempliċi imma profonda ta' dan il-qaddis Malti.

Quddiem it-tarbija ta' Betlehem, quddiem Ġesù mfisqi u mimdud f'maxtura minn ommu Marija, aħna nħarsu lejn il-wiċċ ta' Alla – tarbija vulnerabbli li għandha bżonn l-għajnuna tagħna – u lill-Mulej ngħidulu: għandna bżonnok.

Għandna bżonnok biex tgħallimna kif inħobbu lil xulxin, għandna bżonnok biex tgħallimna nagħżlu t-tajjeb f'ħajjitna, għandna bżonnok biex tgħallimna u tgħinna naħfru lil xulxin.

Id-dinja hija għatxana għall-paċi, hija għatxana wkoll għall-ferħ.

Fil-lejl tal-Milied l-anġlu jagħti aħbar lir-ragħajja, li kienu kategorija mistmerra u mwarrba tas-soċjetà ta' dak iż-żmien, u jgħidilhom: "Qiegħed inħabbrilkom ferħ kbir...

Illum, fil-belt ta' David, twildilkom Salvatur" (Lq 2:10,11) u s-sinjal ta' dan kollu mhix xi ħaġa gwappa jew qawwija, hija tarbija mimduda f'maxtura.

Fil-bidu ta' Diċembru ta' din is-sena, il-Papa Franġisku ħareġ meditazzjoni sabiħa b'riflessjonijiet sbieħ ħafna dwar il-presepju.

Jiena ninnota b'ferħ kbir li fid-djar tagħna għadna ngħożżu l-presepju.

Kien San Ġorġ Preca stess li f'kull dar xtaq li jkun hemm presepju ċkejken, imqar grotta, u lill-katekisti tiegħu tal-MUSEUM għallimhom li fil-Milied jagħtu grotta jew Bambin jew presepju żgħir lil kull tifel u tifla li jmorru għall-katekiżi fl-oqsma tagħhom, biex jeħduh magħhom id-dar.

L-idea ta' San Ġorġ Preca kienet li aħna niftakru dwar is-sinifikat profond u vera tal-Milied.

Il-Mulej ġie biex itaffi l-għatx għall-ġustizzja u għall-verità imma ġie wkoll biex jgħallimna l-ħniena, l-għaqda, il-paċi ta' bejnietna.

Il-Papa Franġisku ried ifakkar lill-Knisja kollha dwar l-għożża tal-presepju u dwar kemm hi ħaġa sabiħa li fil-familji tagħna, il-Papa jgħid anke fil-postijiet pubbliċi, ikun hemm din ir-rappreżentazzjoni tat-twelid tal-Mulej li tfakkarna fuq is-sinifikat profond u veru tal-Milied.

Il-Papa jitkellem dwar il-persunaġġi li hemm fil-presepju, jitkellem ukoll dwar il-fatt li fil-presepju aħna npoġġu l-kwiekeb, xi xmara, is-siġar, il-grotta, il-baqra u l-ħmara, in-nagħaġ u annimali oħrajn.

Il-Papa jgħid li l-ħolqien kollu jadura l-misteru tat-twelid tal-Mulej, tal-Iben ta' Alla li sar bniedem.

Jitkellem ukoll dwar diversi pasturi li aħna npoġġu, ir-ragħajja li laqgħu l-istedina li jersqu lejn il-maxtura u jaraw din it-tarbija li meta tikber, dan Ġesù ta' Nazaret jgħid: "Jiena l-ħobż il-ħaj, li niżel mis-sema" (Ġw 6:51).

Jgħid ukoll: "Jiena r-ragħaj it-tajjeb li nagħti ħajti għan-nagħaġ tiegħi" (ara Ġw 10:11).

Jekk hemm xi ħadd li qed jismagħni, li jħossu mtaqqal minħabba ċ-ċirkustanzi tal-ħajja, jiena nistiednu biex jersaq lejn il-maxtura tal-Mulej u jgħidlu t-talba profonda u ħerqana: 'Sinjur Alla, jiena għandi bżonnok'.

Jekk hemm xi ħadd li huwa ferħan u għandu għaliex jifraħ, jalla l-ferħ tiegħu jkun jista' jaqsmu mal-proxxmu tiegħu.

San Ġorġ Preca għallimna t-talba: 'Sinjur Alla, jiena għandi bżonnok'

Kemm hi ħaġa sabiħa li fil-Milied aħna nagħtu rigal lil xulxin biex infakkru li rċevejna l-aqwa rigal, li Alla sar bniedem.

Nistgħu nħarsu lejh u nistgħu naraw ir-risposta tal-imħabba tiegħu għal kull wieħed u waħda minna.

Jalla dan il-Milied isibna ħerqana u fl-istess ħin attenti għal dak li għamel il-vera Milied: it-twelid ta' Ġesù tarbija.

Missirijietna għallmuna biex lill-Mulej ngħidulu biex mhux hu jibki, imma aħna nibku dnubietna.

Aħna u niftakru fin-nuqqasijiet tagħna, m'għandniex naqtgħu qalbna, nersqu lejh li huwa t-tabib tar-ruħ tagħna, nersqu lejh li huwa l-għajn tal-ħniena u l-għajn tal-paċi.

F'dan il-Milied niftakru li twildilna l-Prinċep tal-paċi u l-paċi tal-qalb hija l-ikbar rigal u l-ikbar barka li jiena nawgura lil kull wieħed u waħda minna.

Il-Milied it-tajjeb mill-qalb!

Arċisqof ta' Malta

It-twelid ta' Ġesù: ir-risposta tal-imħabba


Qari tal-jum

L-Ewwel Qari: Imħ 2, 11-19

Salm: 105 (106), 34-35.36-37.39-40.43ab u 44

L-Evanġelju: Mt 19, 16-22

F'dak iż-żmien, resaq wieħed fuq Ġesù u qallu: "Mgħallem, x'għandi nagħmel tajjeb biex nikseb il-ħajja ta' dejjem?".

U Ġesù qallu: "Għax tistaqsini fuq it-tajjeb?

Wieħed hu t-Tajjeb.

Jekk int trid tidħol fil-ħajja, ħares il-kmandamenti".

"Liema?", staqsieh dak.

U Ġesù wieġbu: "La toqtolx, la tiżnix, la tisraqx, la tixhidx fil-falz, weġġaħ lil missierek u 'l ommok, u ħobb lil għajrek bħalek innifsek".

Qallu ż-żagħżugħ: "Jiena dan kollu ħaristu; x'jonqosni iżjed?".

Wieġbu Ġesù: "Jekk trid tkun perfett, mur, bigħ il-ġid li għandek, agħtih lill-foqra, u jkollok teżor fis-sema; imbagħad ejja u imxi warajja!".

Iż-żagħżugħ kif sama' dan, telaq b'qalbu sewda, għax kien għani ħafna.

San Ġwann Eudes, Presbiteru

L-Evanġelju tal-jum: 19 ta' Awwissu


Direttur:

Constance Wu, Jennifer Lopez, Julia Stiles, Keke Palmer, Lili Reinhart, Lizzo, Usher, Cardi B, Mercedes Ruehl, Trace Lysette, Usher u Madeline Brewer

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Dorothy, li tgħix ġewwa New York u taħdem bħala stripper f'Gentlemen's Nightclub,tiġi mistiedna minn Elizabeth, ġurnalista, għal intervista biex tgħinha fi storja li kienet qegħda tikteb fuq Ramona Vega, li darba kienet ħabiba intima tagħha.

Fl-2007, Dorothy bħala stripper magħrufa bħala Destiny, bdiet taħdem f'dan ix-xogħol biex issostni lin-nannitha.

Sfortunatament, hi kontinwament tiffrustra ruħha għaliex ma jirnexxilhiex tiġbed klijenti li jħallsu flus tajba.

Dorothy kienet tammira lil Romina Vega għax kienet stripper popolari ħafna b'riżultat li kienet taqla' ħafna flus.

Hi ssir ħabiba tagħha b'riżultat li Ramona bdiet tgħallimha x'għandha tagħmel biex tirnexxi billi tkun kapaċi tagħżel klijent minn ieħor.

Kien hemm tliet kwalitajiet ta' klijenti; l-ewwel tip dawk li mhux ta' min joqgħod fuqhom u li ma kienux lesti li jħallsu; it-tieni tip kienu klijenti regolari li kienu jiffrekwentaw spiss; it-tielet tip kienu nies sinjuri ħafna bħal CEOs, bankiera u investituri kbar li kienu jħallsu bl-eluf ta' dollari.

It-tnejn iffurmaw tim b'mod formidabbli biex jimmiraw lejn it-tielet tip ta' klijenti.

Dorothy malajr saret sinjura u bil-flus li bdiet iddaħħal xtrat appartament, kif ukoll issodisfat il-vizzju li kellha li tixtri kull ma tara.

Sena wara iżda faqqgħet il-kriżi finanzjarja.

Dorothy u Ramona sabu ruħhom bi ftit klijenti biex isostnu l-istil ta' ħajja li kienu jgħixu.

L-għarus ta' Dorothy abbandunaha u ħalliha tieħu ħsieb it-tifla żgħira li kellhom.

Dorothy ukoll sabitha diffiċli biex issib xogħol alternattiv minħabba n-nuqqas ta' esperjenza.

Għalhekk, hi reġgħet marret taħdem bħala stripper, iżda issa ssib li l-klijenti saru wisq ifittxu s-sess, ħaġa li hi ma kenitx lesta tagħmel.

Ramona, min-naħa tagħha, tintruduċiha għal skema li kienet tinvolvi wkoll tnejn minn sħabha, Mercedes u Annabelle.

L-iskema kienet timmira lejn irġiel sinjuri ħafna li kienu jiffrekwentaw il-ħwienet tax-xorb u wara li jkunu xorbu żżejjed jeħduhom fil-klabb fejn hemm jisirqulhom in-numru tal-credit cards tagħhom.

X'jiġri minn hawn?

Tgħid tirnexxi din l-iskema mingħajr ma jinqabdu?

Film Amerikan, taħt id-direzzjoni ta' Lorene Scafaria u msejjes fuq artiklu fin-New York Magazine: "The Hustlers at Scores" ta' Jessica Pressler.

Film nieqes minn valuri u rispett lejn il-mara, bi kliem oxxen u goff, kif ukoll xeni ta' sess pervers.

Ikun tajjeb li l-film jarawh il-kbar biss.

Hustlers


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Fl-1981, xogħol Arthur Fleck kien li jaħdem il-parti ta' buffu waqt xi riċeviment.

Kien jgħix m'ommu Penny ġewwa Gotham City fejn sfortunatament, il-kriminalità u n-nuqqas ta' xogħol kienu jiddominaw din il-belt.

Ħafna mill-popolazzjoni kienu fqar u bla dritt ta' vot.

Arthur kien isofri minn disordni mentali tant li ħafna drabi kien jinfexx jidħaq f'ħinijiet li ma kontx tistenna li kien hemm għalfejn tidħaq.

Hu kien jidddependi ħafna mis-servizzi soċjali tant li ħaddiema soċjali kienet ittih il-mediċina li kellu bżonn.

Jum wieħed, hu u sejjer lura lejn id-dar wara x-xogħol, jiġi attakkat fi sqaq minn grupp ta' żgħażagħ.

Minħabba dan l-inċident, Rendall, wieħed mill-ħaddiema li kienu jaħdmu miegħu bħala buffu, selfu pistola biex ikun jista' jiddefendi ruħu jekk jerġa' jinqala' każ.

Lura lejn id-dar, Arthur jistieden lil Sophie, omm single biex tiġi tarah jagħti wirja bħala buffu.

Arthur ħaseb li kien beda xi relazzjoni magħha iżda kienet biss diżillużjoni.

Sfortunatament meta kien qiegħed jagħti wirja fi sptar tat-tfal, il-pistola li kellu waqgħetlu mill-but b'riżultat li sab ruħu mkeċċi mix-xogħol.

Rendall jigdeb li kien hu li kien silef l-pistola.

Darba waħda, liebes ta' buffu ġewwa ferrovija ta' taħt l-art, tliet żgħażagħ xurbana, negozjanti fil-Wayne Enterprises, jattakkawh u din id-darba, Arthur jispara lejn tnejn minnhom biex jiddefendi ruħu u joqtolhom waqt li t-tielet wieħed baqa' jiġri warajh sakemm ukoll sparalu u qatlu.

Il-qtil jiġi kkundannat minn Thomas Wayne, biljunarju u kandidat għal sindku li jiddiskrivi lil dak li wettaq dan il-qtil bħala "buffu" u li kien għajjur għas-sinjuri.

Riżultat ta' dan il-kliem, fil-belt bdew ħafna dimostrazzjonijiet, bid-dimostraturi libsin maskla ta' buffu.

Biex tkompli tħawwad il-qagħda, l-benefiċċji soċjali twaqqfu b'riżultat li Arthur waqaf jieħu l-mediċina għall-marda mentali li kellu.

Il-wirjiet li beda jagħti kienu diżastru.

F'waħda minnhom, fuq it-televiżjoni, Murray Franklin, f'Talk Show

waqqa' għaċ-ċajt lil Arthur.

Sadanittant, Penny, omm Arthur issofri attakk ta' puplesija.

Arthur sab ittra miktuba minn ommu lil Thomas Wayne fejn allegat li Arthur hu t-tifel illeġittimu tiegħu.

X'jiġri minn hawn?

Film Amerikan, dramm psikoloġiku taħt id-direzzjoni ta' Todd Philips u kitba tiegħu stess u ta' Scott Silver.

Minħabba tema ta' vendetta, qtil u vjolenza ħarxa, kif ukoll kliem goff, ikun tajjeb li l-film jarawh il-kbar biss.

Joker


Qari tal-jum

L-Ewwel Qari: Kol 1, 21-23

Salm: 53 (54), 3-4.6 u 8

L-Evanġelju: Lq 6, 1-5

Ġara li darba s-Sibt Ġesù kien għaddej minn għalqa miżrugħa, u d-dixxipli tiegħu bdew jaqtgħu s-sbul, ifarrkuh b'idejhom u jikluh.

Xi wħud mill-Fariżej qalulhom: "Dan kif qegħdin tagħmlu dak li ma jiswiex nhar ta' Sibt?".

Qabeż Ġesù u weġibhom: "Anqas dan ma qrajtu, x'għamel David meta ħadu l-ġuħ, huwa u dawk li kienu miegħu?

Ma qrajtux kif daħal fid-dar ta' Alla u ħa l-ħobż tal-preżenza ta' quddiem il-Mulej, u kiel minnu hu u ta lil dawk li kienu miegħu, u madankollu ħadd ma kien jista' jiekol minnu ħlief il-qassisin biss?".

U qalilhom: "Bin il-bniedem huwa sid is-Sibt ukoll".

L-Evanġelju tal-jum: 7 ta' Settembru


San Mattew, appostlu u evanġelista – Festa

Qari tal-jum

L-Ewwel Qari:

L-Evanġelju: Mt 9: 9-13

'dak iż-żmien: Huwa u għaddej Ġesù ra wieħed bilqiegħda quddiem il-mejda tat-taxxi; kien jismu Mattew.

"Ejja warajja", qallu.

Dak qam u mar warajh.

U ġara li, kif qagħad għandu għall-mejda ma' Ġesù u d-dixxipli tiegħu, rawh il-Fariżej, u qalu lid-dixxipli tiegħu: "Għaliex jiekol mal-pubblikani u l-midinbin l-Imgħallem tagħkom"?

Hu semagħhom u qal: 'It-tabib ma jeħtiġuhx dawk li huma f'saħħithom, iżda l-morda.

Mela morru tgħallmu x'jiġifieri 'Ħniena nistenna u mhux sagrifiċċju'; għax mhux lill-ġusti ġejt insejjaħ, iżda lill-midinbin.

L-Evanġelju tal-jum: 21 ta' Settembru


Direttur:

Ilħna:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Marla Brenner hi tfajla fuq tagħha ta'sbatax-il sena.

Il-pjaċir tagħha kien li tilgħab ma' ħuha ż-żgħir ta' sitt snin.

Kienu tassew jinġibu bejniethom.

Charlie minn età żgħira kien dejjem joħlom li xi darba jsib ruħu f'xi pajjiż ta' fantasija fejn hemm qatt ma kienu jonqsu avventuri tal-ġenn.

Marla kienet tiggustah iżda dejjem kienet twiddbu li l-fantasija li kien joħlom biha kienet biss fil-moħħ fertili tiegħu.

Għal Marla u Charlie, ħajjithom nbiddlet għal kollox meta ħadu l-aħbar li l-ġenituri tagħhom kellhom inċident fatali stradali u li tilfu ħajjithom it-tnejn.

Marla issa ta' adulta, sabet ruħha tieħu ħsieb lil ħuha li mhux dejjem kien jaċċetta dak li tgħidlu.

Darba waħda Charlie ħareġ bla permess mid-dar u fettillu jmur ġewwa amusement mall fejn wieħed kien isib wirja ta' pupi żgħar maħluqa mill-kumpanija Playmobil li matul iż-żmien kienet kapaċi toħloq, b'sengħa kbira tant karattri li kienu saħħru tant tfal kif ukoll kbar.

Semmi x'ma kienx hemm, pupi tal-plamobil f'xeni ta' kull forma li wieħed jiltaqa' magħhom fil-ħajja ta' kuljum iżda minflok dawn ħajjin kienu biss pupi, tal-istess daqs u għamla iżda mlibbsin differenti.

Marla meta ntebħet li Charlie kien nieqes mid-dar ma kellhiex alternattiva ħlief li tmur tara fejn mar.

Il-ħsieb tagħha mar fejn fil-fatt Charlie kien mar.

Għalkemm l-amusemmet mall kien maghluq, Marla pperswadiet lill-għassies li ħuha kien jinsab hemm ġew.

U tabilhaqq hekk kien!

Charlie hemm ġew sab ruħu f'fantasija tal-ġenn, b'xeni meraviljużi li hu kien dejjem joħlom bihom u li issa saru realtà.

Marla ħadet ir-ruħ iżda minn hawn jibdew avventuri għat-tnejn hekk kif il-fairy godmother tittrasformahom u t-tnejn isibu ruħhom mibdula f'pupi tal-playmobil.

Qatt ma bassru li kienu sejrin jidħlu f'avventura li mhux biss ħallithom bla nifs iżda wkoll permess ta' animazzjoni komputerizzata, għal dawk li jiddeċiedu li jmorru jaraw din l-avventura, mingħajr ma jridu jsiru wkoll parti minn dawn l-avventuri.

Film bl-Ingliż u animat komputerizzat minn produzzjoni Franċiża, taħt id-direzzjoni u kitba ta' Lino DiSalvo.

Barra li għandu xeni kontinwi ta' avventuri li jħalluk bla nifs, bi storja ħelwa u pożittiva, żgur għandu jogħġob lil kulħadd.

Playmobil: The Movie


Qari tal-jum

L-Ewwel Qari: Ħag 1, 15b – 2,9

L-Evanġelju: Lq 9, 18-22

Darba, waqt li Ġesù kien qiegħed jitlob waħdu, kien hemm miegħu d-dixxipli tiegħu, u hu staqsiehom: "Min jgħidu n-nies li jien?".

Huma weġbuh u qalulu: "Ġwanni l-Battista; oħrajn, Elija; u oħrajn, li qam wieħed mill-profeti tal-imgħoddi".

Qalilhom: "Imma intom min tgħidu li jien?".

Qabeż Pietru u qallu: "Inti l-Messija ta' Alla".

Imbagħad ikkmandahom u qalilhom ħafna biex ma jgħidu lil ħadd b'dan.

U qalilhom: "Jeħtieġ li Bin il-bniedem ibati ħafna, jiċħduh ix-xjuħ u l-qassisin il-kbar u l-kittieba, joqtluh, u fit-tielet jum iqum".

San Vinċenz de Paul, Presbiteru

L-Evanġelju tal-jum: 27 ta' Settembru


Diretturi :

Jill Culton u Todd Wilderman

Ilħna:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Il-bidu tal-istorja tlaqqagħna ma' Yeti, żgħir fl-età, li ħarab minn laboratorju ta' riċerka fejn kien qiegħed jinżamm.

Il-Yeti li inqabad mill-esploratur Burnish, kien qiegħed jinżamm biex jiġi ppruvat li l-Yeti kienu jeżistu tabilħaqq.

Dan, kollu mbeżża', jaħrab lejn il-metropoli u jistaħba fuq bejt ta' appartament li fih kienet toqgħod Yi,

Yi, ħafna mill-ħin kienet tqattgħu taħdem biex tiġbor fondi għall-familja wara li missierha kien miet.

Dan il-fatt iżda kien iħasseb ħafna lil ommha u lil nannitha Nai Nai għaliex ma kienux jafu fejn kienet tmur tagħmel dan ix-xogħol.

Lejl wieħed, Yi titla' fuq il-bejt tal-appartament biex tistrieħ hemm fil-kwiet.

Hemm Yi tiskopri l-preżenza tal-Yeti li kien qiegħed jistaħba minn dawk li kienu qegħdin iffitxuh b'kull xorta ta' mezzi.

Fil-bidu, Yi kellha biċċa xogħol iebsa biex tipperswadi lill-Yeti li kienet xtaqet tgħin.

Maż-żmien, il-Yeti beda jafdaha.

Il-kuġini ta' Yi, Peng u Jin isiru jafu bil-preżenza tal-Yeti u Jin sejjaħ l-awtoritajiet fuq din is-sejba għalkemm Yi talbitu biex ma jagħmilx hekk.

It-tliet teenagers taw isem lill-Yeti u semmewh Everest.

Ftit 'l bogħod kien hemm kartellun kbir b'ritratt tal-muntanja Everest u l-Yeti spiss kien jiċċassa lejh.

Yi u sħabha jintebhu li l-post oriġinali tal-Yeti kien fuq il-muntanja Everest u għalhekk jiddeċiedu li jagħmlu minn kollox biex jieħdu lil Everest fl-abitat oriġinali tiegħu.

Ftit kienu jemmnu li l-Yeti kienu jeżistu tassew fuq il-muntanja Everest.

Għalhekk l-iskop ta' Burnish li ġabu Shangai kien li juri tabilħaqq li l-Yeti kienu jeżistu.

Wara numru ta' avventuri, it-tfal flimkien ma' Everest irnexxielhom jistaħbew fuq vapur tal-merkanzija sejjer lejn in-naħa tal-muntanja Everest.

Meta qorbu lejn il-muntanja jintebħu li Burnish u ċorma nies armati kienu qegħdin isegwu l-passi tagħhom.

X'sejrin jagħmlu issa, Yi, Peng, Jin u Everest meta jsibu ruħhom imdawrin minn dawn in-nies, determinati li jaħtfu lil Everest.

Everest iktar ma beda joqrob lejn il-muntanja iktar beda juri ħiliet straordinarji u maġiċi li kienu wkoll jimmanipulaw in-natura.

X'jiġri minn hawn?

Film animat u mimli azzjoni, taħt id-direzzjoni ta' Jill Culton u Todd Wilderman, b'kitba ta' Jill Culton stess.

Storja ħelwa, b'messaġġ pożittiv fejn joħroġ tajjeb il-valur ta' familja magħquda, ir-rikonċiljazzjoni u l-maħfra kif ukoll enfasi fuq ir-rispett lejn l-annimali.

Abominable


Qari tal-jum

L-Ewwel Qari: Rum 3, 21-30

Salm: 129 (130), 1-2.3-4b.4ċ-6

L-Evanġelju: Lq 11, 47-54

F'dak iż-żmien, il-Mulej qal: "Ħażin għalikom!

Intom tibnu l-oqbra tal-profeti li qatlu missirijietkom, u b'hekk tagħtu xhieda ta' kulma għamlu missirijietkom u turu li taqblu magħhom, għax huma qatluhom u intom tibnulhom l-oqbra.

Kien għalhekk li l-Għerf ta' Alla qal: "Jien nibagħtilhom profeti u appostli, u huma joqtlu u jippersegwitaw lil xi wħud minnhom".

U hekk dan in-nisel ikollu jagħti kont ta' demm il-profeti kollha li nxtered sa mill-ħolqien tad-dinja, ibda mid-demm ta' Abel sad-demm ta' Żakkarija, li qerduh bejn l-altar u s-santwarju.

Iva, ngħidilkom, dan in-nisel ikollu jagħti kont!

Ħażin għalikom intom l-għorrief tal-Liġi!

Intom ħtaftu l-muftieħ tal-għerf, biex imbagħad intom stess ma dħaltux u żammejtu lura lil min ried jidħol".

Meta Ġesù ħareġ minn hemm, il-kittieba u l-Fariżej bdew irossuh kemm jifilħu b'mistoqsijiet fuq ħafna ħwejjeġ u jonsbuh biex jaraw jaqbdux xi ħaġa minn fommu.

San Injazju ta' Antjokja, Isqof u martri

L-Evanġelju tal-jum: 17 ta' Ottubru


L-intraprenditur Paul Gauci offra 750,000 f'ishma lil Caritas Malta kif ukoll lid-Dar tal-Providenza 75% tal-ishma tiegħu minn PG plc, li jfisser li ż-żewġ entitajiet mhux biss se jirċievu l-valur tal-kapital f'ishma, imma wkoll żewġ dividendi fis-sena, skont il-prestazzjoni tal-kumpanija.

Għalkemm Caritas Malta u d-Dar tal-Providenza diġà jirċievu legati b'mod regolari, din id-donazzjoni hija kkunsidrata ogħla, peress li se tagħtihom iċ-ċans li jippjanaw bil-quddiem, xi ħaġa li normalment hija ferm diffiċli għall-entitajiet li jibbażaw ħafna l-ħidma tagħhom fuq ġbir ta' fondi.

"Xtaqt li nagħtihom siġra, siġra li tagħti l-frott kull sena," spjega s-Sur Gauci mdawwar b'familtu, li kollha kienu b'appoġġ għal din id-donazzjoni.

"Missieri dejjem kien jgħidli li bil-karità qatt ma ftaqar ħadd.

Legat ta' persuna qatt ma jiġi definit b'dak li ħallew warajhom bis-suċċess li għamlu, imma bil-ġid li għamlu kull darba li setgħu," kompla jgħid.

Id-deċiżjoni tiegħu li jagħtihom l-ishma flok donazzjoni ta' flus, kienet motivata mir-rispett li għandu lejn iż-żewġ entitajiet, li t-tnejn li huma għandhom irwol soċjali importanti ħafna fis-soċjetà.

"Meta tagħti l-flus, mhux dejjem tkun ċert kif qed jintefqu.

Il-benefatturi għandhom ir-responsabbiltà li jiskrutinizzaw lil dik l-entità li jixtiequ jgħinu, u wkoll li jaċċertaw li jkollhom trasparenza," żied jgħid is-Sur Gauci, waqt li wera biċ-ċar ir-rispett li jġib lejn iż-żewġ entitajiet.

PG Group jappoġġaw il-ġest li għamel is-Sur Gauci u jħossu li din hija parti mill-istrateġija ta' responsabbiltà soċjali tal-kumpanija.

Fr Martin Micallef, Direttur tad-Dar tal-Providenza, qal li: "Dan hu mod ġdid ta' responsabbiltà soċjali mill-kumpaniji li qed tibbenefika minnu d-Dar tal-Providenza, li toffri servizzi residenzjali u ta' respite lil persuni b'diżabbiltà u l-familji tagħhom.

Din mhix għajnuna ta' darba imma kif qal is-Sur Paul Gauci anke fid-diskussjonijiet tagħna, siġra, li tingħaqad mal-masġar ta' ġenerożità, u li se jkun qed tagħtina frott kull sena biex tgħinna fil-ħidma professjonali li nagħmlu fid-Dar tal-Providenza."

Id-Direttur ta' Caritas Malta, is-Sur Anthony Gatt, qal li:

Permezz ta' inizjattivi u bil-ġenerożità tal-Maltin nistgħu nkomplu bil-ħidma tagħna.

Il-poplu Malti dejjem ikkontribwixxa u wera sens kbir ta' ġenerożità kull meta kien imsejjaħ, u dawn il-fondi se jassistu biex inkomplu nipprovdu l-firxa wiesgħa ta' servizzi lil dawk l-aktar vulnerabbli fil-komunità."

Donazzjoni ta' ishma lid-Dar tal-Providenza u Caritas Malta


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

F'ġungla fil-Peru, tinsab tgħix Dora mal-ġenituri tagħha, Cole u Elena, esploraturi.

Dora kienet tħobb tesplora u tmur mal-ħabib xadin tagħha, Boots u mal-kuġin Diego.

Dawn it-tnejn kienu jimmaġinaw ħbieb li wkoll semmewhom Backpack u Map.

Kienu jagħmlu ħilithom biex ma jħallux il-volpi ħalliel Swiper jagħmel li jrid.

Meta Dora u Diego jaslu għall-età ta' sebgħa u tmien snin, Diego kellu jħalli dawn l-avventuri biex imur lura mal-familja tiegħu ġewwa Los Angeles.

Sadanittant, il-familja ta' Dora baqgħu hemm jesploraw il-belt mitlufa Inca Parapata.

Jgħaddu għaxar snin u l-ġenituri ta' Dora li kien irnexxielhom jiddeċifraw is-sit ta' Parapata, jiddeċiedu li jibgħatu lil Dora fl-iskola fejn kien jattendi Diego ġewwa L.A. waqt li huma bdew vjaġġ lejn il-belt mitlufa.

Ġewwa l-ambjent ġdid li sabet fiha, Dora tiltaqa' mal-istudenti Sammy u Randy.

Diego, mhux dejjem kien jieħu pjaċir b'imġebitha.

Waqt ħarġa f'mużew, Dora u oħrajn jitħajru jmorru f'parti tal-wirja li ma kinitx miftuħa għall-pubbliku.

Hemm ġew inħatfu minn merċenarji li sifruhom lejn il-Peru.

Meta jaslu, raġel bl-isem ta' Alejandro, li qal li kien ħabib tal-ġenituri ta' Dora, jgħinhom biex jaħarbu.

Fil-proċess, il-merċenarji, bl-għajnuna ta' Swiper jisirqu l-mappa li kellha Dora.

Sadanittant, Alejandro jirrapporta li l-ġenituri ta' Dora kienu jinsabu mitlufa u li l-merċenarji kienu qegħdin ifittxuhom bit-tama li jsiru jafu l-post ta' Parapata u hekk ikunu jistgħu jisirqu t-teżori li kien hemm.

Dora tirriżolva li ssib il-ġenituri tagħha.

Sħabha wkoll kienu jittamaw li b'hekk huma jinħelsu.

Il-grupp jaffaċċaw ħafna ostakli.

Fl-aħħar Dora ssib il-ġenituri tagħha 'l barra mill-fruntieri ta' Paramata.

Hawn Alejandro jiżvela li hu kien qiegħed jaħdem mal-merċenarji.

Wara din ir-rivelazzjoni, Alejandro jaħtaf lil kulħadd bhala pruġunieri.

B'xorti tajba x-xadin Boots jgħin liż-żgħażagħ biex jaħarbu iżda sfortunatament, il-ġenituri ta' Dora ma kienux daqshekk fortunati.

Dora u sħabha jiddeċiedu li jagħmlu minn kollox biex jippruvaw isibu t-teżor fil-belt mitlufa biex hekk ikunu jistgħu jifdu l-ġenituri tagħha.

X'jiġri minn hawn?

Film Amerikan mimli avventuri li jħallik bla nifs, taħt id-direzzjoni ta' James Bobin u kitba ta' Tom Wheeler u Nicholas Stoller.

Storja ħelwa, b'messaġġ pożittiv li għandu jogħġob lil ħafna.

Ikun tajjeb li t-tfal iż-żgħar ikunu akkumpanjati minn xi adult minħabba xi xeni tal-biża'.

Dora And The Lost City Of Gold


Agara Foundation

Dar tal-Providenza

Fondazzjoni Sebh

Fundazzjoni Paci u Gid

Kummissjoni Gustizzja u Paci

Segretarjat Assistenza Socjali Azzjoni Kattolika Maltija

Id-detenzjoni fil-barracks ta' Ħal Safi u fiċ-Ċentru Miftuħ ta' dawk li qed ifittxu l-ażil


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Rudolf Nureyev, żagħżugħ Russu ta' tnejn u għoxrin sena jinsab fi triqtu lejn Pariġi flimkien mal-membri ta' Kirov Ballet Company.

Ninsabu fis-sena 1961, fl-eqqel żmien tal-Gwerra Bierda bejn id-dinja ħielsa u l-qawwa tal-Imperu Russu.

Nureyev kien ġa kiseb fama ta' wiehed mill-aqwa ballerini li qatt rat id-dinja.

Kienet l-ewwel mawra barra l-Unjoni Sovjetika li l-kumpanjia magħrufa għaż-żfin tal-ballet kienet qegħda tagħmel waqt tour fl-Ewropa.

It-tour kellu jeħodhom fi żjara ġewwa Pariġi kif ukoll f'Londra.

Nureyev mill-bidu għoġbitu l-ħajja kuturali ta' arti u mużika li kienet toffri Pariġi u bħala żagħżugħ ma naqasx li jixrob minn din il-kultura li sab ruħu fiha.

Fi flashback insiru nafu li Nureyev, li twieled fl-1938 ġewwa familja fqira ħafna, għex tfulitu fil-belt Sovjetika ta' Ufa fi żmien diffiċli, fl-eqqel tat-Tieni Gwerra Dinjija.

Fl-1955 qagħad għal eżami biex jidħol fl-iskola taż-żfin ġewwa Kirov Ballet School ġewwa Leningrad fejn hemm malajr iffjorixxa bħala żeffien ta' ħila.

Nureyev kien bniedem li ma joqgħodx għall-konvenzjonijiet soċjali tradizzjonali, tant li kienet diffiċli għalih biex jikkonforma mas-sistema ripressiva sovjetika kif ukoll fil-ħajja personali tiegħu, tant li kellu relazzjoni sesswali ma' Yuri Solviev, ballarin ieħor.

Ġewwa Pariġi, hu sab appoġġ sħiħ minn Alexander Ivanovich Pushkin u martu Xenia u anke ħalluh jorqod fl-istess kamra tas-sodda meta kienu Pariġi.

Ma naqasx li Xenia tinġibed lejh u tipprova jkollha relazzjoni sesswali miegħu.

Pushkin kien l-għalliem u l-konsulent espert u ta' fiduċja ta' Nurejev u kien ra l-potenzjal li Nureyev kellu biex jakkwista prestiġju internazzjonali.

Iżda l-uffiċjali tal-KGB ntebħu li Nureyev kien qiegħed ixaqleb wisq lejn il-Punent.

Għal din ir-raġuni bdew iżommu għajnejhom miftuħa fuqu minħabba din l-imġieba tiegħu, speċjalment il-ħbiberija speċjali li Nureyev beda juri lejn żagħżugħa minn Pariġi, Clara Saint.

X'jiġri fl-ajruport ta' Le Bourqet f'Pariġi hekk kif il-Kirov Ballet Company waslu biex itemmu ż-żjara tagħhom biex jibdew it-tour ġewwa Londra?

Il-KGB li dejjem kienu jgħassu l-membri tal-kumpanija, nfurmaw lil Nureyev li hu ma kienx sejjer jitħalla jmur Londra iżda li kien sejjer lura f'Moscow.

X'jiġri minn hawn?

Film Brittaniku taħt id-direzzjoni u kitba ta' Ralph Fiennes.

Minħabba xeni ta' senswalità, xi għera grafika kif ukoll lingwaġġ goff, ikun tajjeb li l-film jarawh dawk li għalqu l-ħmistax-il sena.

The White Crow


Bħal-lum sena, 4 ta' Awwissu 2018,

ġie kkonsagrat Isqof

mill-Arċisqof ta' Malta

, Charles J. Scicluna, fil-Katidral ta' San Pawl, l-Imdina.

L-Isqof Galea-Curmi għażel il-motto:

Ngħożżu l‐ħajja bl‐imħabba

"Il‐ħajja umana hi għażiża għax hija don ta' Alla mogħtija lilna biex inħarsuha u nipproteġuha.

Għalhekk ngħożżuha mill‐ewwel mument tat‐tnissil tagħha meta hi diġà ħajja umana, sat‐tmiem naturali tagħha.

Imma ngħożżuha wkoll f'kull waqt u ngħożżu l‐ħajja ta' kulħadd, anke ta' min qiegħed f'nofs ta' baħar jissielet biex jista' jgħix, u ta' min qiegħed għaddej minn tbatija waħdu jew qata' qalbu mill‐ħajja.

"U ngħożżu l‐ħajja billi nsostnuha bl‐imħabba fil‐ħajja ordinarja ta' kuljum, fi kliemna, fl‐attenzjoni lejn xulxin, fil‐qadi tagħna kif uriena Kristu llum fl‐Evanġelju.

Hi din il‐qalb miftuħa għal kulħadd u mimlija mħabba li tgħinna ngħidu kelma ta' ġid u jkollna attitudni ta' inkoraġġiment, ta' kompassjoni, ta' maħfra, u fl‐istess waqt naħdmu kontra dak kollu li joħloq il‐firda u jġib il‐mibegħda jew iweġġa'.

Nixtieq li jkun dan l‐ispirtu ta' mħabba li jmexxini dejjem fil‐missjoni tiegħi bħala isqof, u jgħinni biex inkun qaddej b'ħafna ferħ u serenità sal‐aħħar."

L-Isqof Galea-Curmi huwa d-disa' Isqof Awżiljarju ta' Malta.

Minbarra li hu l-konsulent ewlieni tal-Arċisqof, hu wkoll responsabbli mill-ħtiġijiet pastorali u amministrattivi tal-Arċidjoċesi ta' Malta.

Filmat: L-ewwel anniversarju mill-ordinazzjoni episkopali tal-Isqof Joseph Galea-Curmi


Qari tal-jum

L-Ewwel Qari: Mal 3, 1-4.23-24

Salm: 24 (25), 4bċ-5ab.8-9.10 u 14

L-Evanġelju: Lq 1, 57-66

F'dak iż-żmien, Eliżabetta għalqilha ż-żmien biex teħles, u kellha tifel.

Il-ġirien u qrabatha semgħu li l-Mulej wera ħniena kbira magħha, u marru jifirħu magħha.

Meta mbagħad fit-tmien jum ġew biex jagħmlu ċ-ċirkonċiżjoni lit-tifel riedu jsemmuh Żakkarija għal missieru, imma qabżet ommu u qalet: "Le, iżda Ġwanni jkun jismu".

Qalulha: "Ma hemm ħadd li jismu hekk fost qrabatek".

Imbagħad bdew jistaqsu bis-sinjali lil missieru x'ried isemmih, u hu talabhom xi ħaġa fuqiex jikteb, u kiteb hekk: "Ismu huwa Ġwanni".

U kulħadd baqa' mistagħġeb.

Dak il-ħin stess Żakkarija nfetaħlu fommu, ilsienu nħall, u beda jitkellem u jfaħħar lil Alla.

U l-ġirien tagħhom ilkoll qabadhom il-biża', u bdew ixandru dawn il-ġrajjiet kollha mal-għoljiet kollha tal-Lhudija, u kull min kien jismagħhom kien iżommhom f'qalbu u jgħid: "Mela x'għad ikun dan it-tifel?".

U tassew, id il-Mulej kienet miegħu.

L-Evanġelju tal-jum: 23 ta' Diċembru


It-Tmintax-il Ħadd taż-Żmien ta' Matul is-Sena

Qari tal-jum

L-Ewwel Qari: Qoħ 1, 2; 2, 21-23

Salm: 89 (90), 3-4.5-6.

14 u 17

It-Tieni Qari: Kol 3, 1-5.

L-Evanġelju: Lq 12, 13-21

F'dak iż-żmien, xi ħadd mill-folla qal lil Ġesù: "Mgħallem, għid lil ħija jaqsam il-wirt miegħi".

Wieġbu Ġesù: "Ħabib, min qegħedni mħallef fuqkom, jew qabbadni nqassmilkom il-ġid bejnietkom?"

Imbagħad qal lin-nies: "Iftħu għajnejkom u ħarsu rwieħkom minn kull regħba, għax imqar jekk wieħed ikollu bir-radam, ħajtu ma tiddependix mill-ġid li jkollu".

U qalilhom parabbola: "Wieħed raġel għani ġabar kotra ta' frott mir-raba' tiegħu.

U beda jaħseb u jgħid bejnu u bejn ruħu: "X'se nagħmel?

Għax dan il-frott kollu ma għandix fejn naħżnu!

Ara x'nagħmel", qal: "inħott l-imħażen li għandi u nibni oħrajn akbar, u naħżen fihom il-qamħ u l-ġid kollu li għandi.

Imbagħad ngħid lili nnifsi: Ruħi, għandek ħażna kbira ta' ġid għal bosta snin; mela strieħ, kul, ixrob, ixxala!"

Iżda qallu Alla: "Iblah li int!

Dan il-lejl stess jitolbuk ruħek lura.

U l-ħwejjeġ li ħejjejt għalik, ta' min ikunu?"

Hekk jiġrilu min jiġma' l-ġid għalih innifsu bla ma jistagħna quddiem Alla".

L-Evanġelju tal-Ħadd: 4 ta' Awwissu


Qari tal-jum

L-Ewwel Qari: Esd 6, 7-8.12b.14-20

L-Evanġelju: Lq 8, 19-21

F'dak iż-żmien, ġew għal Ġesù ommu u ħutu, iżda ma setgħux jersqu lejh minħabba l-folla.

Xi ħadd qallu: "Ommok u ħutek qegħdin hawn barra u jridu jarawk".

Iżda hu weġibhom: "Ommi u ħuti huma dawk li jisimgħu l-kelma ta' Alla u jagħmlu li jgħid Hu".

L-Evanġelju tal-jum: 24 ta' Settembru


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Fl-1986, Adelaide Thomas, tfajla ċkejkna, tmur mal-familja tagħha għall-btala f'Santa Cruz Boardwalk.

Waqt li Adelaide tkun qegħda timraħ fl-inħawi waqt li missierha kien moħħu fuq il-logħob, hi tidħol ġewwa

fejn hemm tiltaqa' ma' dehra tagħha nfisha f'sala fejn kien hemm ħafna mirja.

Ftit wara din l-esperjenza li ħallietha ttrawmatizzata, terga' tingħaqad mal-famija tagħha iżda ma tkunx kapaċi titkellem fuqha.

Jgħaddi ż-żmien, u Adelaide issa tinsab miżżewġa ma' Gabe Wilson, ir-raġel tagħha u għandhom żewġ ulied, Zora u Jason.

Il-familja Wilson tmur għall-btala fl-istess bajja fejn Adelaide kellha l-esperjenza trawmatika tant snin ilu.

Magħhom ikun hemm il-familja Tylers.

Waqt li jkunu fuq il-bajja, Adelaide tkun distratta u jkollha numru ta' koinċidenzi strambi.

Sadanittant, Jason imur jitlajja ftit 'l bogħod u hemm jiltaqa' ma stranġier bid-demm iqattar minn idu.

Adelaide meta tintebaħ li Jason m'għadux magħhom, tippanikkja u wara li Jason jinstab, tħassar ix-xalata tagħhom fuq il-bajja.

Hekk kif kienet mħawwda b'dak li ġara matul il-jum, tistqarr ma' Gabe b'dak li kienet għaddiet minnu tant snin ilu u għalhekk xtaqet ħafna li tirritorna d-dar.

Iżda qabel ma seta' jsir xi ħaġa, imur l-elettriku tad-dar u fuq barra jaraw grupp ta' erbgħa min-nies libsin

ħomor, bil-wieqfa fis-skiet.

Gabe jittanta jikkonfrontahom iżda l-erbgħa li huma jattakkawh u jidħlu fid-dar bil-forza.

Hemm jirrivelaw li huma kienu dehra tagħhom stess, il-membri tal-familja Wilsons u li kienu jsejħu lilhom nfushom bħala "The Tethered" ("L-Imħabblin").

Il-membri tal-familja jisfaw isseparati minn xulxin.

Adelaide tiġi marbuta b'katina ma' mejda minn Red, Zora tkun sforzata barra d-dar minn Umbrae tiġri warajha, Gabe jigi mkaxkar barra d-dar minn Abraham u Jason jittieħed f'kamra żgħira għal ħażna ta' oġġetti minn Pluto.

X'sejra tkun ir-reazzjoni tal-familja Wilsons meta jsibu ruħhom f'din il-qagħda perikoluza.

X'kien qiegħed jiġri sewwasew u x'konnessjoni għandhom il-gaġeġ bi fniek fihom mal-ġrajja tal-film?

Film Amerikan tal-biża' u ta' fantasija psikoloġika, taħt id-direzzjoni u kitba ta' Jordan Peele.

Minħabba t-tema tal-film, mimli vjolenza mdemmija u grafika kif ukoll ħafna kliem goff u profan, ikun tajjeb li l-film jarawh il-kbar biss.

Us


L‐Arċidjoċesi ta' Malta qed tkompli tinvesti f'enerġija nadifa u timplimenta inizjattivi favur l‐ambjent.

Fil-preżent qed tiġi installata sistema ta' pannelli fotovoltajċi fuq il‐bini tal‐Kurja tal‐Arċiqsof, il‐Furjana.

Madwar 40 entità oħra tal‐Knisja f'Malta, fosthom għadd ta' parroċċi u djar għall‐anzjani, diġà qed jagħmlu użu minn enerġija ġġenerata mill-pannelli fotovoltajċi.

Matul l‐aħħar ġimgħat, fil‐kmamar u fl‐uffiċċji tal‐Kurja twaħħlu bozoz energy saving, qed isir użu aħjar mid‐dawl naturali u nbidlu monitors u kompjuters għal oħrajn li jużaw inqas enerġija.

Bejn id‐19 u l‐25 ta' Novembru l‐impjegati tal‐Kurja tal‐Arċisqof ingħaqdu mal‐kumplament tal‐pajjiżi Ewropej u ċċelebraw l‐għaxar edizzjoni tal‐Ġimgħa Ewropea għat‐Tnaqqis tal‐Iskart.

Dan permezz ta' diversi attivitajiet li joħolqu għarfien dwar l‐immaniġġjar u t‐tnaqqis tal‐iskart, l‐użu mill‐ġdid ta' prodotti tal‐ikel u r‐riċiklaġġ ta' materjali.

Fost l‐attivitajiet ttellgħet laqgħa ta' informazzjoni għall-ħaddiema b'kollaborazzjoni ma' Wasteserv dwar kif tista' titnaqqas il-ħela tal-ikel u b'hekk jitnaqqas ir‐rimi tal‐iskart organiku.

Ġiet imnedija wkoll Waste Management Policy għall‐impjegati kollha tal‐Kurja tal‐Arċisqof bl‐iskop li sservi ta' gwida fl‐immaniġġjar tal‐iskart.

Sabiex jitnaqqas l‐użu tas‐single‐use plastic inxtraw kikkri tal‐ħġieġ biex jintużaw fil‐magni tal‐kafè flok it‐tazzi tal‐plastik.

Il‐proġetti u l‐inizjattivi meħuda mill‐Arċidjoċesi jirriflettu t‐tagħlim tal‐Papa Franġisku li fl‐enċiklika tiegħu

jappella sabiex iċ‐ċittadini jieħdu ħsieb id‐dar komuni tagħna li hi d‐dinja, billi jingħaqdu kontra t‐tibdil fil‐klima, jipprattikaw żvilupp sostenibbli u jipproteġu l‐ħolqien.

Inizjattivi favur l-ambjent mill-Arċidjoċesi ta' Malta


Qari tal-jum

L-Ewwel Qari: 1 Tim 6, 2ċ-12

L-Evanġelju: Lq 8, 1-3

F'dak iż-żmien, Ġesù qagħad idur l-ibliet u r-rħula, jipprietka u jxandar l-Evanġelju tas-Saltna ta' Alla.

Kellu miegħu t-Tnax u xi nisa li kien fejjaqhom mill-ispirti ħżiena u mill-mard: Marija, li kienu jgħidulha ta' Magdala, li minnha kienu ħarġu seba' xjaten, Ġwanna, mart Ħuża, prokuratur ta' Erodi, Susanna, u ħafna oħrajn, li kienu jaqduhom minn ġidhom.

Qaddisin tal-jum:

San Andrija Kim Taegon, Presbiteru u San Pawl Chong Hasang u sħabhom, martri

L-Evanġelju tal-jum: 20 ta' Settembru


Qari tal-jum

L-Ewwel Qari: Ħag 1, 1-8

Salm: 149 (150), 1-2.3-4.5-6a u 9b

L-Evanġelju: Lq 9, 7-9

F'dak iż-żmien, dawn il-ġrajja kollha waslu f'widnejn Erodi t-tetrarka u beda jitħasseb, għaliex xi wħud kienu qegħdin jgħidu li Ġwanni qam mill-imwiet, waqt li oħrajn qalu li deher Elija, u oħrajn li qam wieħed mill-profeti tal-imgħoddi.

Iżda Erodi qal: "Lil Ġwanni qtajtlu rasu; mela min hu dan li fuqu qiegħed nisma' dan kollu?".

U beda jfittex li jarah.

Qaddisin tal-jum:

San Kożma u San Damjan, Martri

L-Evanġelju tal-jum: 26 ta' Settembru


Qari tal-jum

L-Ewwel Qari: Rum 7, 18-25a

L-Evanġelju: Lq 12, 54-59

F'dak iż-żmien, Ġesù qal lin-nies: "Meta taraw sħaba tielgħa mill-Punent, malajr tgħidu li tkun ġejja x-xita; u hekk jiġri.

U meta jonfoħ ir-riħ isfel, tgħidu li sħana se tagħmel; u tagħmel tassew.

Uċuħ b'oħra, tafu taqraw wiċċ is-sema, u wiċċ l-art ukoll; mela ż-żmien ta' issa kif ma tafux tfissruh?

U għala ma tiġġudikawx intom stess x'inhu s-sewwa?

Jekk xi ħadd ikun se jtellgħek il-qorti, int u sejjer miegħu quddiem il-maġistrat, ħabrek biex tirranġa miegħu kif tkunu għadkom fit-triq, li ma jmurx ikaxkrek quddiem l-imħallef, u l-imħallef jagħtik f'idejn l-esekutur tas-sentenza, u dan imbagħad jitfgħek il-ħabs; għax kif ngħidlek jien, ma toħroġx minn hemm ġew qabel ma tkun ħallast sal-inqas ħabba".

L-Evanġelju tal-jum: 25 ta' Ottubru


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Michael Trujillo u Ray Jackson, eks-veterani tal-gwerra, jidħlu jisirqu minn ħanut tax-xorb fejn ukoll kien hemm ħażna ta' kilogrammi ta' kokaina.

Is-serqa iżda ma tirnexxix għal kollox għax fuq il-post tasal il-pulizija li jiftħu n-nar fuqhom u Michael u Ray ma jkollhomx triq oħra ħlief li jisparaw ukoll b'riżultat li Ray sfortunatament joqtol tmienja minnhom.

Michael jagħdab għalih.

Ma kienx fil-pjan li joqtlu lil xi ħadd.

Andre Davis, detektiv minn NYPD jingħata l-każ biex jaqbad il-ħallelin li qatlu l-pulizija.

Davis kien magħruf bħala d-detektiv li joqtol il-qattiela tal-pulizija bħala biss b'

Davis jingħata lil Frankie Burns biex tgħinu fil-każ.

Ma jdumux ma jikkonfrontaw aġenti tal-FBI fosthom Butcheo u Degan li ppruvaw jieħdu l-każ f'idejhom huma.

Kontra qalbhom l-FBI ċedew u kellhom jaċċettaw il-pjan ta' Davis li jingħalqu l-pontijiet kollha li kienu jdawwru lil Manhattan, b'kollox 21 pont.

Il-Kaptan McKenna iżda wissiehom li kellhom jaghmluh sal-ħamsa ta' filgħodu.

Sadanittant Ray u Michael marru għand Bush, il-liason tagħhom biex jipperswadi lil Ali, barun tad-droga li barra li jtihom aktar flus għal qabda droga li kienu serqu, itihom identità ġdida biex ikunu jistgħu jaħarbu.

Ali jaċċetta u jtihom aktar flus u identità ġdida biex jitliqu l-għada filgħodu lejn Miami.

Sadanittant Davis u Burns jidentifikaw lil Ray, Michael u Bush.

Bush jinqatel minn Butcho u Dugan li jaslu l-ewwel fuq il-post.

Davis jaqbad lil Butcho jpoġġi l-arma tan-nar tiegħu fuq il-persuna ta' Bush.

Davis jibda jissusspetta li kien hemm xi ħaġa mhux f'postha l-aktar meta numru kbir ta' pulizija mmexxija minn Lt.

Kelly jassedjaw l-appartament ta' Adi li ntlaqat serjament mill-pulizija.

Adi jirnexxilu jgħaddi żewġ flash drives lil Michael qabel ma' Michael u Ray jaħarbu minn fuq il-post.

Davis u Burn jirnexxilhom jaqbdu lil Michael u lil Ray wara li dawn joqtlu raġel.

X'jiġri minn hawn?

X'kien fihom il-flash drives li Ali għadda lil Michael?

Film Amerikan, dramm mimli azzjoni b'vjolenza ħarxa, taħt id-direzzjoni ta' Brian Kirk b'kitba ta' Adam Marvis u Matthew Michael Carnahan.

Minħabba qtil vjolenti, b'tema ta' vendetta, korruzzjoni kif ukoll kliem goff u kostanti, ikun tajjeb li l-film jarawh il-kbar biss.

21 Bridges


Direzzjoni:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

F'belt ċkejkna f'Mill Valley ġewwa Pennsylvania, tliet ħbieb adolexxenti – Stella, kittieba dilettanta u ossessjonata fuq il-ġeneru tat-twerwir, Auggie u Chuck, jagħmlu ċajta goffa fuq Tommy Milner waqt il-lejl tal-Halloween.

Tommy, b'ritaljazzjoni jiġri warajhom b'riżultat li t-tlieta, biex jaħarbuh, jidħlu f'teatru drive-in li f'dak il-ħin kien qiegħed juri l-film:

Hemm isibu kenn fil-karozza ta' Ramon, bniedem li ma kellux skop fil-ħajja.

Wara li għadda l-periklu, it-tlieta stiednu lil Ramon biex imorru ġewwa "dar tal-ħares" li darba kienet il-proprjetà tal-familja Bellows, familja sinjura ħafna li għenet fil-bini tal-belt.

Ġewwa d-dar, isibu kamra sigrieta.

Fiha jsibu ktieb bi stejjer tal-biża', miktuba minn Sarah Bellows.

Tommy fl-aħħar jirnexxilu jsibhom ġewwa d-dar u biex ippatihielhom, isakkarhom hemm ġew, flimkien ma' Ruth, oħt Chuck.

Wara li jirnexxilhom joħorġu meta ġew meħlusa minn preżenza fantażma, Stella tieħu l-ktieb magħha d-dar, F'kamritha, Stella tiskopri storja ġdida bl-isem ta' "Harold", storja ġdida li kienet qegħda tigi miktuba fil-ktieb ta' Sarah.

Il-karattru ewlieni fl-istorja kien Tommy li f'dak il-ħin kien qiegħed iqassam xi bajd lill-ġirien.

Hu u ghaddej min-nofs għalqa, tfixxkel f'saqajn naffara bl-isem ta' Harold.

Harold, fil-fatt jinfed lil Tommy permezz ta' midra.

L-għada filgħodu, Tommy jiġi rrappurtat nieqes.

Stella u Ramon, mħawdin, jibdew jinvestigaw u jsibu li n-naffara kien liebes il-ħwejjeġ li Tommy kellu fuqu il-jum ta' qabel.

Stella hi żgura li Tommy ġie mibdul f'naffara.

Sħabha iżda ma kienux daqshekk ċerti li dan kien minnu.

Ramon ukoll ma xtaqx li jmur jagħmel rapport lill-pulizija għar-raġunijiet personali għax kellu x'jaħbi.

Dak il-lejl, Stella u Ramon ikunu xhieda ta' storja ġdida: "The Big Toe" li bdiet tinkiteb minn Sarah fil-ktieb.

Il-karattru ewlieni kien Auggie.

Stella u Ramon jippruvaw jallarmaw lil Auggie fuq il-mostru żombie, b'saba' ta' sieq nieqes.

Fil-fatt dan is-saba' kien jinsab fil-pjantenza li Auggie kien beda jiekol.

Auggie pprova jaħrab iżda jiġi attakkat mill-mostru li kaxkru taħt is-sodda.

Stella, Ramon u Chuck jippruvaw jeqirdu l-ktieb bla suċċess.

X'jiġri minn hawn?

Film tal-biża', taħt id-direzzjoni ta' Andrè Ovredal u kitba ta' Alvin Schwatz.

Minħabba xeni ta' biża' u twerwir li xi ftit minnhom jaqtgħuk minn ġewwa, ikun tajjeb li l-film jarawh dawk li għalqu l-ħmistax-il sena.

Scary Stories To Tell In The Dark


Qari tal-jum

L-Ewwel Qari: Iż 49, 8-15

Salm: 144 (145), 8-9.13ċd-14.17-18

L-Evanġelju: Ġw 5, 17-30

F'dak iż-żmien, Ġesù qal lill-ġemgħa tal-Lhud: "Missieri għadu jaħdem sa issa; mela naħdem jien ukoll".

U minħabba f'hekk il-Lhud wisq iżjed minn qabel bdew ifittxu li joqtluh, mhux biss għax kien jikser is-Sibt, imma wkoll għax lil Alla kien jgħidlu Missieru u jqis ruħu daqs Alla.

Ġesù qabad u qalilhom: "Tassew tassew ngħidilkom li l-Iben ebda ħaġa ma jista' jagħmel minn rajh jekk ma jarax lil Missieru jagħmilha; għax il-ħwejjeġ li jagħmel il-Missier, jagħmilhom l-Iben ukoll, bħalu.

Għax il-Missier lill-Iben iħobbu u jurih kulma jagħmel, anzi ħwejjeġ akbar minn dawn jurih, ħalli jkollkom biex tistagħġbu.

Għax bħalma l-Missier iqajjem lill-mejtin u jagħtihom il-ħajja, hekk ukoll l-Iben jagħti l-ħajja lil dawk li jrid hu.

Il-Missier ma jagħmel ħaqq minn ħadd, imma ħalla f'idejn l-Iben biex jagħmel il-ħaqq kollu hu, biex kulħadd jagħti ġieħ lill-Iben bħalma jagħti ġieħ lill-Missier; u min ma jagħtix ġieħ lill-Iben anqas ma jagħti ġieħ lill-Missier li bagħtu.

Tassew tassew ngħidilkom li min jisma' kelmti u jemmen f'min bagħatni għandu l-ħajja ta' dejjem, u ma jsirx ħaqq minnu, imma għadda mill-mewt għall-ħajja.

Tassew tassew ngħidilkom li tiġi siegħa, anzi issa hi, meta l-mejtin jisimgħu l-leħen tal-Iben ta' Alla, u dawk li jisimgħuh jgħixu.

Għax bħalma l-Missier għandu l-ħajja fih innifsu, hekk ukoll ta lill-Iben li jkollu l-ħajja fih innifsu, u tah ukoll is-setgħa li jagħmel ħaqq, għax hu Bin il-bniedem.

Tistagħġbux b'dan; tiġi siegħa meta dawk kollha li jkunu fl-oqbra jisimgħu leħnu u joħorġu; dawk li jkunu għamlu t-tajjeb iqumu għall-ħajja, imma dawk li jkunu għamlu l-ħażin iqumu għall-kundanna.

Jiena ma nista' nagħmel xejn minn rajja; il-ħaqq nagħmlu fuq dak li nisma', u l-ħaqq li nagħmel jien huwa ġust, għax jien ma nfittixx ir-rieda tiegħi, imma r-rieda ta' min bagħatni".

L-Evanġelju tal-jum: 3 ta' April


Qari tal-jum

L-Ewwel Qari: Rum 4, 13.

L-Evanġelju: Lq 12, 8-12

F'dak iż-żmien, Ġesù qal lid-dixxipli tiegħu: "Ngħidilkom li kull min jistqarr quddiem il-bnedmin li huwa miegħi, Bin il-bniedem ukoll jistqarr li huwa miegħu quddiem l-anġli ta' Alla.

Iżda min jiċħad lili quddiem il-bnedmin, jien niċħad lilu quddiem l-anġli ta' Alla.

U kull min jgħid xi ħaġa kontra Bin il-bniedem tinħafirlu; iżda min jieqaf lill-Ispirtu s-Santu ma jinħafirlux.

Meta jeħdukom quddiem is-sinagogi u l-kapijiet u s-setgħat, toqogħdux tħabblu raskom kif sejrin twieġbu jew x'sejrin tgħidu, għax l-Ispirtu s-Santu jgħallimkom dak il-ħin stess x'għandkom tgħidu".

L-Evanġelju tal-jum: 19 ta' Ottubru


Id-dokumenti maħżuna f'kaxxi biex jittieħdu fil-faċilità li se taħżinhom temporanjament

L-Arċidjoċesi ta' Malta għaddejja bil-proġett għall-arkivju l-ġdid fil-Kurja tal-Arċisqof, il-Furjana.

Dan qed isir b'kofinanzjament minn fondi tal-Unjoni Ewropea (Fond Ewropew tal-Iżvilupp Reġjonali 2014-2020).

Il-proġett jinsab fil-fażi inizjali tiegħu.

F'dawn il-jiem, numru ta' dokumenti qed jinħarġu mill-Kurja sakemm jiġi rranġat il-post li ser jilqa' l-arkivju l-ġdid.

Dawn qed jittieħdu f'faċilità apposta li tassigura l-aħjar ambjent fejn dawn id-dokumenti storiċi jinżammu b'mod temporanju.

Il-faċilità hi mmexxija minn kumpanija li tipprovdi servizz professjonali ta' mmaniġġjar ta' dokumenti u data, f'ambjent li għandu wkoll klima kkontrollata.

L-iskop tal-proġett tal-arkivju l-ġdid hu li jassigura li l-patrimonju arkivistiku li jinsab fil-bini tal-Kurja jiġi kkonservat bl-aħjar mod possibbli u jservi ta' ambjent adegwat fejn riċerkaturi jkunu jistgħu jistudjaw dawn id-dokumenti importanti.

Dan l-investiment huwa parti minn pjan ħolistiku li jinkludi l-konservazzjoni tal-kollezzjonijiet tad-dokumenti miżmuma mill-entitajiet tal-Arċidjoċesi ta' Malta.

L-Arkivju Djoċesan jinkludi kollezzjonijiet sħaħ ta' dokumenti mis-seklu 16 sal-ġurnata tal-lum.

Dawn jiddokumentaw mhux biss l-atti uffiċjali tal-isqfijiet ta' Malta imma wkoll aspetti oħra tal-ħajja tal-poplu Malti, fosthom:

Il-Kollezzjoni tad-Dokumenti tal-Atti Ċivili li fihom tagħrif dettaljat tal-proċessi li kienu jiġu ittrattati fil-Qorti Ekkleżjastika.

Libri Conti li huma kotba li kien jinżammu mill-prokuraturi tal-knejjes, fratellanzi u istituzzjonijiet oħra, u li jżommu informazzjoni fuq il-kontijiet ta' dawn l-entitajiet.

Il-Librerija tas-Seminarju l-antik, li tinkludi kotba ta' natura teoloġika u kanonika li jmorru lura sas-seklu 18, meta twaqqaf is-Seminarju tal-Arċisqof fl-Imdina.

L-arkivju l-ġdid fil-Kurja tal-Arċisqof qed isir b'investiment ta' €250,000 u mistenni jitlesta sa tmiem l-2020.

Trasferiment temporanju ta' dokumenti mill-Arkivju Djoċesan


Direttur:

Ħin tal-Film:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Grupp ta' Angels taħt it-tmexxija tal-operatur prinċipali John Bosley jaqbdu lil Jonny Smith, kuntrabandist internazzjonali ġewwa Rio de Janeiro u jagħtuh f'idejn il-awtoritajiet Amerikani.

Sena wara, id-diviżjoni Ewropea tal-Aġenzija Townsend tkun infurmata li Elena Houghlin, li taħdem mal-intraprenditur tekniku Alexander Brock, xtaqet li tisponi lis-superjur tagħha Peter Fleming, il-kap tal-iżvilupp li għar-raġuniiet tiegħu żamm mistur il-periklu li tista' tikkawża l-invenzjoni Calisto li l-għan tagħha kien li tikkonserva l-enerġija.

Elena tiltaqa' ma' Edgar Bosley biex ikun xhud għall-iżball li Fleming għamel.

Iżda din il-laqgħa sfrattat meta Hodak, assassin, jirnexxilu joqtol lil Edgar u jħalli lil Elena f'qagħda li setgħet tmut.

Kellha tkun Jane Kano, il-protègè ta' Edgar li salvat lil Elena minn mewta ċerta.

Jane ħadet lil Elena bl-għajnuna ta' Sabina Wilson għand l-operatur tagħha, Rebekah Bosley.

Sadanittant John Bosley li kien irtira mill-aġenzija, isir jaf li Rebekah kienet daħlitu fl-aġenzija speċjalizzata mingħajr ma kien jaf xejn.

Rebekah tagħti mandat lil Angels biex jidħlu fil-kwartier ġenerali ta' Brock biex jisirqu l-bqija ta' Calisto qabel dawn setgħu jiġu dduplikati.

Elena tidħol magħhom għal din l-operazzjoni u ssib wieħed mill-Calisto għalkemm kellha tabbanduna l-operazzjoni wara li qatlet wieħed mill-għassiesa.

Sfortunatament il-bqija ta' Calisto kienu kollha sparixxew bi Fleming jiġi ssuspettat li kien hu l-ħalliel li ħa l-bqija.

Rebekah issir taf bis-saħħa ta' Jane li użat waħda mill-kuntatti li kellha fil-passat u li kixfet fejn kien Fleming.

Fleming kien jinsab ġewwa barriera f'Istanbul.

L-erba' li huma jirnexxilhom isibuh f'din il-barriera remota fejn darba kienu żammew pruġunier lil Jonny.

Hawn jintebħu li kien Jonny wara kollox il-medjatur ta' Fleming biex dan ibiegħ il-bqija ta' Calisto.

Għal dan ix-xiri kien hemm preżenti wkoll Hodak li qatel lil Fleming qabel ma l-Angels kissru l-bejgħ tal-Calisto.

F'daqqa waħda Rebekah tisparixxi b'riżultat li Jonny u Hodak kellhom iċ-ċans li jaħarbu minn fuq il-post bil-prototipi tal-Calisto.

L-Angels jirtiraw fil-moħba taghhom u hawn Sabina tistqarr il-ħsieb tagħha li Rebekah bil-moħbi kienet qegħda tahdem kontra l-aġenzija.

X'jiġri minn hawn?

Film Amerikan mimli azzjoni, taħt id-direzzjoni u kitba ta' Elizabeth Banks.

Minħabba vjolenza għalkemm mhux imdemmja u kliem goff ikun tajjeb li l-film jarawh dawk li għalqu t-tnax-il sena.

Charlie's Angels


Direttur:

Maħruġ minn KRS Releasing Ltd

KLASSIFIKA TAĊ-ĊENSURA:

KLASSIFIKA TAL-KNISJA:

Mike Banning, aġent fis-servizzi sigrieti, jinsab jitħarreġ ġewwa faċilità militari privata.

Hu jiġi rrakkomandat biex jieħu post David Gentry bħala d-Direttur fis-Servizzi Sigrieti tal-President tal-Amerika, Allan Trumbull.

Banning jaħbi l-fatt li hu kien taħt il-kura ta' ħafna tobba minħabba l-emigranja u nuqqas ta' rqad.

Waqt żjara ta' mistrieħ li l-President kien qiegħed jagħmel fil-kampanja

armati jattakkaw u ħafna li kienu qegħdin jieħdu ħsieb is-sigurtà tal-President jispiċċaw mejta.

Iżda Banning jirnexxielu jsalva lilu innifsu u lill-President minn mewta ċerta.

It-tnejn jispiċċaw l-isptar, b'Trumbull f'koma.

Helen Thompson, aġent fl-FBI issib biżżejjed evidenza biex tixli lil Banning li kien responsabbli għal dan l-attakk.

Fuq il-vann li kien użat biex jitwettaq l-attakk, jinstab kemm xagħar kif ukoll id-DNA tiegħu.

Banning jiġi arrestat u mixli bl-attentat ta' qtil tal-President.

Fit-triq lejn iċ-ċentru ta' detenzjoni, Banning u l-gwardji jiġu attakkati permezz ta' imbuskata.

Hu jirnexxielu joqtol lil dawk li attakkaw u jaħrab hekk kif jintebaħ li dawk kienu aġenti li hu kien magħhom fil-faċilità militari.

Banning iċempel lil martu Leah biex jgħidilha li kien għadu ħaj.

It-telefonata iżda tallarma lil Thompson u ssir taf fejn kien jinsab.

Hi flimkien ma' numru ta' aġenti jmorru warajħ.

Iżda Banning jerġa' jaħarbilhom u jmur ifittex lil missieru li kien jgħix f'masġar imwarrab.

Sadanittant, il-President Turnbull jibqa' f'koma b'riżultat li l-Viċi President, Martin Kirby jieħu l-ġurament bħala Acting President.

Jirriżulta li Wade Jennings, ħabib ta' Banning, issa jinsab jokkupa l-kariga ta' CEO f'kumpanija paramilitari

u kien il-moħħ tal-frame-up li sar fuq Bannnng.

Missier Banning, permezz ta' kameras ta' sorveljanza jintebaħ li Jennings u niesu kienu resqin lejn id-dar.

Kif dawn joqorbu, xi splużjonijet joqtlu ħafna minnhom.

Banning u missieru jaħarbu minn fuq il-post waqt li jirrivela li hu kien miżżewweġ b' tifla.

Sadanittant, Jennings kien bagħat tnejn minn nies fid-dar ta' Banning biex joqtlu familtu.

X'jiġri minn hawn hekk kif il-Viċi President Kirby jinforma lill-Istampa li Banning kien responsabbli għal dak li ġara bil-barka tar-Russi?

Film Amerikan, bi storja tajba u mimli azzjoni.

Hu taħt id-direzzjoni ta' Ric Roman Waugh; it-tielet mis-sensiela Fallen.

Minħabba vjolenza kontinwa u ħarxa, qtil vjolenti kif ukoll kliem goff u pervers, ikun tajjeb li l-film jarawh il-kbar biss.

Angel Has Fallen


Qari tal-jum

L-Ewwel Qari: Eżodu 32, 7-14

L-Evanġelju: Ġw 5, 31-47

F'dak iż-żmien, Ġesù qal lil-Lhud: "Kieku jien kelli nagħti xhieda fuqi nnifsi, ix-xhieda tiegħi ma kinitx tkun minnha.

Hemm ħaddieħor li jagħti xhieda fuqi, u jiena naf li x-xhieda li jagħti fuqi hu hi minnha.

Intom bgħattu tistaqsu lil Ġwanni, u hu ta xhieda għall-verità.

Mhux għax jien għandi bżonn ix-xhieda ta' bniedem, imma qiegħed ngħidilkom dan għas-salvazzjoni tagħkom.

Għax dak kien musbieħ jixgħel u jiddi, u intom, għal ftit, ridtu tifirħu bid-dawl tiegħu.

Iżda jien għandi xhieda akbar minn dik ta' Ġwanni; għax l-għemejjel li tani l-Missier biex intemmhom, jiġifieri dawn l-istess għemejjel li jiena qiegħed nagħmel, jixhdu għalija li kien il-Missier li bagħatni.

U dak li jagħti xhieda fuqi huwa dak stess li bagħatni, il-Missier, li intom la qatt smajtu leħnu u lanqas rajtu l-bixra ta' wiċċu; u l-kelma tiegħu ma tinsabx fikom, għax intom m'intomx temmnu lil dak li huwa bagħat.

Intom tistudjaw l-Iskrittura, għax taħsbu li fiha hemm il-ħajja ta' dejjem; din tagħti xhieda għalija; u madankollu ma tridux tiġu għandi biex ikollkom il-ħajja.

Jiena ma nieħu ebda glorja mill-bnedmin, imma jiena lilkom nafkom, naf li l-imħabba ta' Alla ma tinsabx fikom.

Jien ġejt f'isem Missieri, u intom ma lqajtunix; jekk ħaddieħor jiġi f'ismu stess, intom tilqgħuh.

Imma kif jista' jkun li temmnu, intom li tieħdu l-glorja mingħand xulxin, waqt li xejn ma tfittxu l-glorja li tiġi mingħand Alla waħdu?

Xejn la taħsbu li se nkun jien li nakkużakom quddiem il-Missier; dak li jakkużakom huwa Mosè, li fih qegħedtu t-tama tagħkom.

Għax kieku kontu temmnu lil Mosè kontu temmnu lili wkoll, għax Mosè fuqi kiteb.

Imma jekk intom ma temmnux dak li kitbilkom hu, kif se temmnu dak li ngħidilkom jien?".

L-Evanġelju tal-jum: 26 ta' Marzu


Qari tal-jum

L-Ewwel Qari: Kol 2, 6-15

L-Evanġelju: Lq 6, 12-19

Mela darba fost l-oħrajn Ġesù ħareġ lejn l-għoljiet biex jitlob, u għadda l-lejl fit-talb lil Alla.

Meta sebaħ, sejjaħ lejh id-dixxipli tiegħu u minnhom għażel tnax, li semmiehom appostli: Xmun, li semmieh Pietru, u ħuh Indrì, Ġakbu, Ġwanni, Filippu, Bartilmew, Mattew, Tumas, Ġakbu ta' Alfew, Xmun l-Imħeġġeġ, Ġuda ta' Ġakbu u Ġuda l-Iskarjota, li mbagħad ittradieh.

Imbagħad niżel magħhom u waqaf f'wita, flimkien ma' kotra kbira ta' dixxipli u folla kbira ta' nies minn kull naħa tal-Lhudija u Ġerusalemm u mix-xtajta ta' Tir u Sidon.

Dawn kienu marru biex jisimgħuh u jfejjaqhom mill-mard tagħhom.

Min kien imħabbat mill-ispirti mniġġsa kien ifiq; u l-kotra kienet tfittex li tmissu, għax minnu kienet toħroġ qawwa li tfejjaq lil kulħadd.

L-Evanġelju tal-jum: 10 ta' Settembru


Qari tal-jum

L-Ewwel Qari: Esd 9, 5-9

Salm: Tob 13, 2.3-4a.4bċd.5.8

L-Evanġelju: Lq 9, 1-6

F'dak iż-żmien, Ġesù sejjaħ lit-Tnax madwaru u tahom qawwa u setgħa fuq ix-xjaten kollha u li jfejqu l-mard.

U bagħathom ixandru s-Saltna ta' Alla u jfejqu l-morda.

U qalilhom: "Tieħdu xejn magħkom għat-triq, la ħatar, la ħorġa, la ħobż u lanqas flus, u lanqas ma jkollkom żewġ ilbiesi.

Jekk tidħlu f'xi dar, ibqgħu hemm sa ma tiġu biex titilqu.

Jekk ma jilqgħukomx, oħorġu minn dik il-belt u farfru sa t-trab tagħha minn ma' riġlejkom bħala xhieda kontrihom".

Ħarġu, mela, u bdew iduru l-irħula jxandru l-Evanġelju u jfejqu l-morda kullimkien.

L-Evanġelju tal-jum: 25 ta' Settembru


Qari tal-jum

L-Ewwel Qari: Rum 4, 20-25

Salm: Lq 1, 69-70.71-72.73-75

L-Evanġelju: Lq 12, 13-21

F'dak iż-żmien, xi ħadd mill-folla qal lil Ġesù: "Mgħallem, għid lil ħija jaqsam il-wirt miegħi".

Wieġbu Ġesù: "Ħabib, min qegħedni mħallef fuqkom, jew qabbadni nqassmilkom il-ġid bejnietkom?".

Imbagħad qal lin-nies: "Iftħu għajnejkom u ħarsu rwieħkom minn kull regħba, għax imqar jekk wieħed ikollu bir-radam, ħajtu ma tiddependix mill-ġid li jkollu".

U qalilhom parabbola: "Wieħed raġel għani ġabar kotra ta' frott mir-raba' tiegħu.

U beda jaħseb u jgħid bejnu u bejn ruħu: "X'se nagħmel?

Għax dan il-frott kollu ma għandix fejn naħżnu!".

Qal: "Ara x'nagħmel, inħott l-imħażen li għandi u nibni oħrajn akbar, u naħżen fihom il-qamħ u l-ġid kollu li għandi.

Imbagħad ngħid lili nnifsi: Ruħi, għandek ħażna kbira ta' ġid għal bosta snin; mela strieħ, kul, ixrob, ixxala!".

Iżda qallu Alla: "Iblah li int!

Dan il-lejl stess jitolbuk ruħek lura.

U l-ħwejjeġ li ħejjejt għalik, ta' min ikunu?".

Hekk jiġrilu min jiġma' l-ġid għalih innifsu bla ma jistagħna quddiem Alla".

L-Evanġelju tal-jum: 21 ta' Ottubru


Qari tal-jum

L-Ewwel Qari: Għerf 2, 1a.12-22

Salm: 33 (34), 17-18.19-20.21 u 23

L-Evanġelju: Ġw 7, 1-2.10.25-30

F'dak iż-żmien, Ġesù baqa' jdur fil-Galilija, għax ma riedx joqgħod idur fil-Lhudija billi l-Lhud kienu qegħdin ifittxu li joqtluh.

Kienet qorbot għal-Lhud il-festa tal-Għerejjex.

Wara li ħutu telgħu għall-festa tela' hu wkoll, mhux bid-dieher, imma bil-moħbi.

Xi wħud min-nies ta' Ġerusalemm qalu: "Dan mhuwiex dak li qegħdin ifittxuh biex joqtluh?

Araw, b'wiċċu minn quddiem qiegħed jitkellem, u ħadd ma hu jgħidlu xejn.

Jaqaw tassew li l-kbarat għarfu li dan hu l-Messija?

Imma dan nafu minn fejn hu; il-Messija, meta jiġi, ħadd ma jkun jaf minn fejn ikun ġej".

Ġesù, huwa u jgħallem fit-tempju, għolla leħnu u qal: "Intom lili tafuni, u tafu wkoll minn fejn jien.

Jiena ma ġejtx minn rajja, imma hemm wieħed tassew li bagħatni, wieħed li intom ma tafuhx.

Jiena nafu, għax jien mingħandu ġej, u kien hu li bagħatni".

Huma fittxew jaqbduh, iżda ħadd minnhom ma medd idejh fuqu, għax is-siegħa tiegħu kienet għadha ma waslitx.

L-Evanġelju tal-jum: 27 ta' Marzu


L-omelija tal-Arċisqof Charles J. Scicluna

Il-Knisja Parrokkjali tal-Madonna ta' Pompeii, Marsaxlokk

12 ta' Ottubru 2019

Il-Kappillan Fr Luke, għadu kemm qara Evanġelju sabiħ ħafna mill-Evanġelju skont San Luqa.

Ġesù jiltaqa' ma' 10 min-nies li fi żmienu ma setgħux jgħixu man-nies l-oħrajn.

Min kellu din il-marda tal-ġilda, il-lebbra, kien irid jgħix 'l barra mill-belt u meta jara n-nies ġejjin, jew kienu jużaw qanpiena jew inkella jgħatju: 'lebbruż, lebbruż' biex dak li jkun ma jersaqx.

Ġesù jersaq lejhom.

Xi ħadd minnhom jgħidlu: "Ġesù mgħallem, ikollok ħniena minna" (Lq 17:13).

Mela jagħraf li dan ir-raġel mastrudaxxa, it-tifel ta' mastrudaxxa minn Nazaret, huwa mgħallem imma mhux mgħallem biss tas-sengħa tal-injam kif kien, imma bniedem li kellu l-kelma li tista' tgħinek tgħix ta' nies.

Għax dak hu l-veru mgħallem: jgħidlek kelma u jgħinek tgħix ta' nies.

"Ikollok ħniena minna" – issa għal dawn in-nies il-ħniena ta' Ġesù ma kinitx biss li jaħfrilhom id-dnubiet tagħhom imma li jfejjaqhom minn din il-marda.

U x'kienet titlob il-liġi ta' Mosè?

Li jekk bniedem ifiq, għandu bżonn iċ-ċertifikat, iċ-ċertifikat li hu fieq u jista' jibda jgħix man-nies u bħan-nies.

Għalhekk Kristu qalilhom: "Morru għand il-qassisin" (Lq 17:14).

Il-qassisin għalfejn?

Mhux biex iqerru, biex malli jindunaw li mfejqin, il-qassis kellu d-dover jagħmel ċertifikat.

Isma' dan ir-raġel fieq, mela jista' jibda jaħdem, jista' jibda jgħix mal-familja, jista' jgħix fil-belt, mhux 'il bogħod, abbandunat.

U dawn imorru, jobduh.

U fit-triq ndunaw li fiequ.

Fiequ biex?

Tahom xi ħaġa x'jixorbu?

Xejn!

Il-Kelma tiegħu!

Il-Kelma ta' Ġesù li tfejjaqhom.

Il-Kelma ta' Ġesù li terġa' tagħmilhom nies u tagħtihom il-possibbiltà li jgħixu ta' nies.

Kemm hi ħaġa sabiħa li l-omm u l-missier l-ulied jgħidulhom grazzi, mhux wara, meta mmorru ċ-ċimiterju nagħmlu l-fjuri u x-xemgħa.

Wieħed minnhom ma jibqax sejjer.

Jgħid: 'issa sew, lil dak lanqas għidnielu grazzi aħna'.

Imma wieħed minn 10, wieħed!

Jerġa' jmur lura, jinxteħet għarkopptejh quddiem Ġesù biex jgħidlu grazzi li kien fejqu.

U l-Mulej jifraħ għal dik il-fidi ta' dan ir-raġel li kien mhux biss lebbruż, kien Samaritan, hux veru hekk jgħidilna l-Evanġelju?

X'jiġifieri Samaritan?

Li wieħed li l-Lhud lanqas biss kienu jkellmuh.

Dan kien abbandunat iżjed mill-oħrajn għax mhux biss kien lebbruż li bilfors irid jgħix barra mill-belt, il-Lhud anke meta jkun b'saħħtu, ma jkellmuhx.

Għax dawn kienu jemmnu l-Lhud l-oħrajn naqra mneħirhom imxammar, li dawn il-fidi tagħhom ma kinitx tal-perfetti, insomma bħal tagħna.

Imma dak imur għand Ġesù!

U jgħidlu: "Grazzi, sinjur".

U Ġesù jgħidlu: "Imma jien mhux 10 fejjaqt?

Wieħed ġie?"

(Lq 17:17).

Ara Ġesù japprezza min jgħidlu grazzi.

Aħna wkoll hekk, l-istess.

Tagħmel pjaċir, lanqas biss qaltli grazzi.

Mhux hekk biss, tkun għadejja mit-triq, taqsam il-bankina biex tmur in-naħa l-oħra.

U aħna nħossuha din, għax dawn kummiedji ta' kuljum.

U Ġesù għandu l-qalb tagħna wkoll.

Kemm hi ħaġa sabiħa li aħna nitgħallmu ngħidu grazzi lil xulxin, qabel lil Alla.

Għax jekk inti m'intix kapaċi tgħid grazzi lill-kappillan li qed tara, kif tista' tgħid grazzi lil Alla li ma tarax?

Intom qed tikbru issa qed titfarfru, qed titgħallmu tgħidu grazzi lill-ġenituri tagħkom?

Jiena naf żgħażagħ jgħallmuni.

Meta jiġi l-birthday kulħadd jieħu pjaċir jirċievi xi kartolina jew almenu sms, illum biex toqgħod tixtri kartolina.

Tibgħat sms jew tikteb xi ħaġa fuq Facebook.

Imma meta jagħlqu żmienhom jiftakru fil-ġenituri tagħhom, fil-fabbrika.

U jgħidu grazzi lil ommhom u lil missierhom.

Għax aħna fil-birthday naħsbu fina nfusna.

Meta tibda tixjieħ tibda tinsieh naqra l-birthday imma tkun għadek qed tikber u issa llum 12, dalwaqt 13, dalwaqt 14, imma ieqaf ftit ftakar min ġabek fid-dinja lilek?

Dakinhar li inti qed tiċċelebra li twelidt, waqaft ftit biex tgħid grazzi lil dawk il-kreaturi li ġabuk fid-dinja?

Dak sabiħ imma kemm hu tajjeb li nkunu għamilna hekk fil-ħajja, meta għad għandek iċ-ċans!

Ġieli niltaqa' ma' nies li xi ħadd għażiż ikun mitilhom għal għarrieda u jgħidlek: 'jiddispjaċini li ma kellix ċans ngħidilha inħobbok ma!

Isimgħu minni, għax jiena llum ġejt u dalwaqt immur, imma almenu jekk kelma teħel minn dak li qed ngħidilkom, jiena nkun kuntent.

Tgħallem għid grazzi mhux bil-paroli biss, bil-fatti.

Issa qed tikbru, taf liema l-ikbar grazzi lil min iħobbkom?

Li tgħixu ta' nies, li parir teħduh, parir tajjeb, għax hawn ħafna min jaghti pariri ħżiena wkoll.

Jgħidlek: 'ħu naqra droga, taf kemm tagħmillek buzz'.

Iva u lil ommok bikkejtha u 'l missierek fnejtu biex ma ngħidlekx ukoll qaxxartlu l-but.

Għax dak il-grazzi, il-grazzi mhux tal-paroli, il-grazzi li inti kelma tismagħha.

Kultant jien ngħid wara li nagħmlilkom il-Griżma, tibbisilkom raskom.

Ma nafx x'jiġri.

U l-ġenituri jgħiduli: 'Toqgħodx tinkwieta Monsinjur, dak diġà rasu iebsa'.

L-Ispirtu s-Santu jiġi wkoll biex irattab fejn hemm l-ebusija.

Hekk ngħidulu fil-festa tiegħu ta' Pentekoste, Għid il-Ħamsin: "Rattab fejn hemm l-ebusija".

Għax ir-ras iebsa ma tgħinhiex l-aħwa.

Ir-ras iebsa xi tfisser?

Tagħmel ta' rasek, ma titlobx parir, mingħalik tiegħek biss tajjeb.

L-Ispirtu s-Santu llum se jagħtik il-qawwa tkun nies u tgħix ta' nies, titgħallem tgħid grazzi.

Titgħallem ukoll meta tiżbalja u tinduna, tgħidlu: 'Sinjur, aħfirli, tassew ma nerġax.'

Issa aħna meta ngħidulu grazzi lil Ġesù?

Aħna almenu, jekk mhux matulek ja ġimgħa, darba fil-ġimgħa niltaqgħu għall-Ewkaristija.

Tafu xi tfisser Ewkaristija?

Ħa ngħidilkom.

Ngħidu grazzi.

Intom naf li tħobbu ssiefru, 'il quddiem min jaf kemm se ssiefru.

Jekk tmur il-Greċja u tordna kafè, taf kif tgħidlu grazzi lill-waiter?

Ewkaristo, hekk trid tgħidlu, illum mhux fi żmien Ġesù għax l-istess lingwa li biha nkitbu l-Evanġelju, inkiteb bil-Grieg.

Ewkaristo, l-Ewkaristija hija li tirringrazzja lil Ġesù.

U aħna li jgħinna matulek ja ġurnata, għandna 24 siegħa kuljum imqaddes, almenu siegħa waħda fil-ġimgħa ngħidulu: 'ħa mmorru fid-dar tiegħek biex ngħidlek grazzi, għadni ngħix, b'saħħti, għandi l-ħbieb.'

Imbagħad kultant tiġi qalbek maqsuma wkoll, twassal lil min mar għall-ħajja ta' dejjem jew inkella fil-mard tiegħek u tgħidlu bħalma qalulu dawk in-nies, dawk l-irġiel: "Sinjur, ħenn għalija, għinni".

L-Ispirtu s-Santu li se jiġi fil-qalb tiegħek, huwa dak l-Ispirtu li f'qalbek jgħajjat "Abba" jiġifieri missier, jgħinek titlob, jgħinek titkellem ma' Alla.

U aħna dan nitolbu għalikom illum.

Il-parrinu mhux għar-ritratt, għall-eżempju, għax il-kelma tqanqal imma l-eżempju jkaxkar.

Kelma lill-ġenituri biex ngħidilkom almenu ngħidilkom jien ukoll grazzi li ġibtu lil uliedkom hawnhekk.

Illum quddiemna, issa dak li għamiltu intom meta kienu trabi, kif qalu dawk iż-żewġ żgħażagħ fil-bidu, se jagħmluh huma, se nisimgħuhom aħna jiċħdu lix-xitan u jġeddu – għalhekk konfirmazzjoni – il-fidi tagħhom, huma.

Imbagħad bid-dilka u bil-barka tal-Isqof u t-tqegħid tal-idejn, se jirċievu dak kollu li l-Missier tas-sema jista' jagħtihom, l-Ispirtu qaddis tiegħu.

Għalfejn?

Biex kif intom tixtiquhom b'saħħithom fil-ġisem, ikunu b'saħħithom fl-ispirtu, fir-ruħ.

L-aħħar kelma lill-parrinijiet.

L-ewwel nett grazzi wkoll – mhux għar-rigal qed ngħid – grazzi li aċċettajtu tkunu parrinijiet ta' dawn iż-żgħażagħ għax dan ifisser li se tagħtuhom eżempju tajjeb, se titolbu għalihom u se tkunu ta' sapport.

Għax aħna ħafna drabi meta nkunu qed nikbru biex tgħid lil ommok u lil missierek naqra diffiċli, hemm bżonn ikun hemm xi ħadd li jista' jiggwidak, imma ovvjament il-kelma tqanqal, kif ngħidu bil-Malti, il-kelma tqanqal u l-eżempju jkaxkar.

Arċisqof ta' Malta

Il-Qari tal-Quddiesa:

Salm: 97 (98), 1.2-3ab.3ċd-4

Evanġelju: Lq 17, 11-19

Ritratti: knisja.mt/ritratti

Aktar Ritratti >>

Grazzi mhux bil-paroli biss imma bil-fatti – L-Arċisqof


Qari tal-jum

L-Ewwel Qari: Num 21, 4-9

L-Evanġelju: Ġw 8, 21-30

F'dak iż-żmien, Ġesù qal lill-Fariżej: "Jiena mmur, u intom għad tfittxuni, imma għad tmutu fid-dnub tagħkom.

Qalu l-Lhud: "Jaqaw se jneħħi ħajtu b'idejh dan?

Għax qal: "Fejn sejjer jien intom ma tistgħux tiġu".

Ġesù qalilhom: "Intom minn hawn isfel, u jiena ġej minn hemm fuq.

Intom nies ta' din id-dinja, imma jien m'iniex ta' din id-dinja.

Kif għedtilkom jien, intom tmutu fi dnubietkom.

Għax jekk intom ma temmnux li jiena hu, tmutu fi dnubietkom".

"U int min int?". staqsewh.

Weġibhom Ġesù: "Dak li ili ngħidilkom sa mill-bidu.

Għandi ħafna xi ngħid fuqkom u x'nikkundanna fikom; iżda dak li bagħatni, jgħid il-verità, u jiena ngħid lid-dinja dak li smajt mingħandu".

Huma ma ntebħux li kien qiegħed ikellimhom fuq il-Missier.

Għalhekk Ġesù qalilhom: "Meta terfgħu 'l fuq lil Bin il-bniedem, imbagħad tagħrfu li jiena hu u li minn rajja ma nagħmel xejn, imma li nitkellem skont ma għallimni l-Missier.

U min bagħatni huwa miegħi, ma telaqnix waħdi, għax jiena dejjem nagħmel dak li jogħġob lilu".

Meta tkellem hekk, kienu ħafna dawk li emmnu fih.

L-Evanġelju tal-jum: 31 ta' Marzu


Dr Sue Vella, maħtura bħala ċ-chairperson ta' Discern

L‐Arċisqof Charles J. Scicluna ħatar lil Dr Sue Vella bħala chairperson ta' Discern, l‐istitut tal‐Knisja għar‐Riċerka tas‐Sinjali taż‐Żminijiet.

Dr Vella hija senior lecturer fil‐Fakultà għat‐Tisħiħ tas‐Soċjetà u membru fid‐Dipartiment tal‐Politika Soċjali u Ħidma Soċjali tal‐Università ta' Malta.

Hija wkoll membru fuq bord ta' NGO u ta' kumpanija privata.

Qabel bdiet taħdem l‐Università bħala lettur, serviet f'diversi karigi għolja mas‐settur pubbliku u tat kontribut f'diversi kumitati fuq livell nazzjonali u Ewropew.

Kompliet l‐istudji tagħha fil‐London School of Economics u fl‐Università ta' York.

L‐Arċisqof ħatar ukoll lil John Caruana, Dr Nadia Delicata, Jean Paul Fabri, Prof. Mary Anne Lauri, Michael Pace Ross u Prof. Edward Warrington bħala membri tal‐Bord tad‐Discern.

Mons. Arċisqof irringrazzja lil Fr Joe Inguanez għas‐servizz li ta tul is‐snin fit‐tmexxija tad‐Discern, kif ukoll lill‐membri tal‐bord preċedenti.

Discern twaqqaf fl‐1993 bħala istitut Djoċesan biex jgħin lill‐Knisja f'Malta "teżamina s‐sinjali taż‐żminijiet u tinterpretahom fid‐dawl tal‐Evanġelju, u hekk, b'manjieri addattati għal kull ġenerazzjoni, tkun tista' twieġeb għal dak li l‐bnedmin dejjem jistaqsu dwar is‐sens tal‐ħajja ta' issa u tal‐ħajja li għad trid tiġi, u kif dawn għandhom x'jaqsmu ma' xulxin" (Gaudium et Spes, 4).

Dan bil‐għan li jkun ta' servizz lill‐Knisja fil‐ħidma pastorali li twettaq fis‐soċjetà.

Bord ġdid għall-istitut Discern


L-Uffiċċju għad-Dħul fl-Iskejjel tal-Knisja qed iħabbar dati ġodda għall-poloz tad-dħul fl-Iskejjel tal-Knisja.

Dawn se jiġu mxandra live fuq

minn ġo studio mingħajr il-preżenza tal-ġenituri u bl-inqas nies possibbli, minħabba r‐restrizzjonijiet kontra t‐tixrid tal‐coronavirus.

Matul it-tlugħ tal-poloz ser ikun preżenti nutar.

L-ewwel poloz li se jsiru huma dawk ta' parteċipazzjoni, tal-bniet u s-subien, għad-dħul fl-ewwel sena sekondarja.

Dawn se jsiru nhar

l-Erbgħa, 1 ta' April 2020

Il-polza tal-bniet tibda fid-9:30am u tas-subien issir eżatt warajha fl-10:30am, jew xħin tispiċċa l-polza tal-bniet jekk din tkun għadha ma spiċċatx sa dak il-ħin.

Agħfas

biex tara t-trasmissjoni ta' din il-polza.

Il-polza ta' parteċipazzjoni tal-bniet tal-ewwel sena pimarja se ssir nhar

il-Ħamis, 2 ta' April 2020

, u tibda fid-9:30am.

L-iskeda bid-dati ta' kull polza tinsab hawn taħt.

Agħfas

Il-filmati tal-poloz jibqgħu aċċessibbli online anki wara li tispiċċa x-xandira tagħhom.

Ir-riżultati tal-poloz jittellgħu online l-għada ta' kull polza, fuq

il‐paġna tal‐Iskejjel tal‐Knisja

Il-lista tal-parteċipanti tal-poloz tinsab

hawnhekk

Għal iktar tagħrif il-pubbliku jista' jibgħat email fuq

jew iċempel fuq 7999 0224.

Skeda tal-poloz:

ħ

L‐Erbgħa 1 ta' April, 9:30am

Parteċipazzjoni

L‐Erbgħa 1 ta' April, 10:30am

Parteċipazzjoni

Il‐Ħamis 2 ta' April, 9:30am

Parteċipazzjoni

Primarja 1 Bniet

L‐Erbgħa 8 ta' April, 9:30am

Għażla tal‐Iskola

L‐Erbgħa 8 ta' April, 10:15am

Għażla tal‐Iskola

L‐Erbgħa 15 ta' April, 9:30am

Għażla tal‐Iskola

Primarja 1 Bniet

Il‐Ġimgħa 17 ta' April, 9:30am

Parteċipazzjoni

Primarja 1 Subien

L‐Erbgħa 22 ta' April, 9:30am

Għażla tal‐Iskola

Primarja 1 Subien

L‐Erbgħa 22 ta' April, 11:00am

Parteċipazzjoni

It‐Tlieta 28 ta' April, 9:30am

Għażla tal‐Iskola

It‐Tlieta 28 ta' April, 11:15am

Għażla tal‐Iskola

Kinder 2 Subien *

L‐Erbgħa 6 ta' Mejju, 9:30am

Għażla tal‐Iskola

Kinder 1 Subien *

L‐Erbgħa 6 ta' Mejju, 12:00pm

Għażla tal‐Iskola

Kinder 1 Bniet *

Id-data tal-

Poloz tal-Każijiet Serji

għad trid titħabbar.

*M'hemmx Polza ta' Parteċipazzjoni f'din is-sezzjoni għax m'hemmx applikanti minn skola bla kontinwità u/jew applikanti li l-ġenituri tagħhom jaħdmu fi skola tal-Knisja fejn it-tfal ma jistgħux jattendu.

Pereżempju ġenitur jaħdem fi skola tas-subien u bintu ma tistax tmur fl-istess skola fejn jaħdem hu u għalhekk tmur fi skola oħra tal-Knisja.

L-applikanti l-oħra jieħdu sehem fil-polza tal-Għażla.

Fejn m'hemmx polza ta' parteċipazzjoni, l-applikanti l-oħra jieħdu sehem fil-polza tal-Għażla.

Jagħżel skola min ikun quddiem, sakemm hemm postijiet vojta.

Dati ġodda għall-poloz għad-dħul fl-iskejjel tal-Knisja